
Notat 





Regneprincipper og modelanvendelse i Finansministeriet 


Dette notat indeholder en oversigt over de primære regneprincipper, beregnings- 
modeller og metoder, der anvendes i Finansministeriet til vurdering af økono- 
misk-politiske tiltag og samfundsøkonomiske fremskrivninger. 


Det drejer sig primært om metoder og principper inden for følgende områder: 


1. De overordnede principper bag Finansministeriets vurderinger af virkningerne 
på de offentlige finanser af økonomisk-politiske tiltag — navnlig med henblik på 
indregning af afledte virkninger af ny lovgivning mv. i form af såkaldt ”Z1/bage- 
løb” og ændret adfærd, jf. afsnit 1. 


2. Anvendelse af makroøkonomiske modeller, herunder Danmarks Statistiks 
ADAM-model. ADAM bruges primært til kortsigtsanalyser af økonomisk po- 
litik og i forbindelse med konjunkturvurderingerne (som siden oktober 2011 
er under Økonomi- og Indenrigsministeriets ressort). ADAM danner også 
ramme for de mellem- og langfristede fremskrivninger og vurdering af den fi- 
nanspolitiske holdbarhed, jf. afsnit 2. 


3. Metoder og principper ved beregning af virkninger på arbejdsudbuddet af fx 
reformer af skatte- og arbejdsmarkedsregler. Arbejdsudbudsvirkninger bereg- 
nes ikke i ADAM-modellen, men er baseret på mere detaljerede opgørelser og 
metoder, jf. afsnit 3. 


Antagelserne om gradvis normalisering af konjunkturerne i den seneste 2020-plan 
er beskrevet i b/agsnotat 1. Det empiriske grundlag for antagelsen om en langsigtet 
sammenhæng mellem arbejdsudbud og beskæftigelse er belyst i bilagsnotat 2. Den 
hastighed, hvormed øget arbejdsudbud omsættes i øget beskæftigelse, er blandt 
andet illustreret ved nogle beregningseksempler på ADAM-modellen i bi/agsnotat 3. 


Notatet skal ses i sammenhæng med følgende metodebeskrivelser, som også ved- 
rører centrale elementer af Finansministeriets regnemetoder, jf. www.fm.dk: 


e Metode til beregning af den strukturelle offentlige saldo, som den har været i 
anvendelse siden 2004, jf. notatet: ”Finansministeriets metode til beregning af strukturel 


saldo”. 


e Metode til beregning af strukturel ledighed, strukturel beskæftigelse og out- 
putgab, som den har været i anvendelse siden 2004, jf. notatet: ”Finansministeriets 
beregning af gab og strukturelle niveauer”. 


22. november 2012 


1. Principper for vurdering af virkninger på offentlige finanser af 
økonomisk-politiske tiltag 


Dette afsnit beskriver overordnede principper for Finansministeriets vurderinger 
af virkningerne på de offentlige finanser af økonomisk-politiske tiltag og struktur- 
reformer — navnlig med henblik på indregning af afledte virkninger af ny lovgiv- 
ning mv. i form af såkaldt ”tilbageløb” og ændret adfærd. 


1.1 Oversigt over principper 

Det helt overordnede princip er, at der skal udarbejdes så retvisende og dækkende 
skøn som muligt for, hvordan økonomisk-politiske tiltag påvirker de offentlige fi- 
nanser og samfundsøkonomien i øvrigt. Det indebærer blandt andet, at der så vidt 
muligt skal indregnes afledte virkninger, når disse vurderes at være relevante, jf. 
boks 1.1. 





Boks 1.1 
Afledte virkninger af ny lovgivning mv. 


Tilbageløb betegner, at politikændringer, der direkte påvirker de disponible indkomster, vil påvirke det offentliges 
indtægter fra moms og afgifter mv. gennem større eller mindre forbrug, selvom adfærden antages at være uænd- 
ret (dvs. effekten fremkommer alene som følge af den ændrede disponible indkomst). Hvis fx indkomstskatterne 
sættes op, vil det reducere de disponible indkomster. Det vil reducere privatforbruget og dermed det offentliges 
indtægter fra moms og afgifter. Dette tilbageløb reducerer således de direkte provenuvirkninger af fx en indkomst- 
skattestigning. 


Adfærdsændringer (også kaldet dynamiske effekter) betegner — i modsætning til tilbageløb — at visse politikæn- 
dringer kan påvirke den økonomiske adfærd fx i form af øget arbejdsudbud eller opsparing eller ændret forbrugs- 
sammensætning. Hvis der fx indføres en særlig afgift på visse varer, kan det føre til et mindre forbrug af disse va- 
rer og evt. et højere forbrug af andre varer. Det er ofte netop et formål med politikændringer at opnå en adfærds- 
ændring. De strukturelle virkninger af ændret adfærd indregnes som hovedregel fra det tidspunkt, hvor regelæn- 

dringerne har effekt og påvirker tilskyndelsen til beskæftigelse, opsparing mv. Virkningerne på fx den faktiske be- 
skæftigelse og arbejdstid kan opstå hurtigt eller med en vis forsinkelse. 


I tabel 1 nedenfor er vist en oversigt over afledte virkninger af en række økonomisk-politiske tiltag. 





Det er centralt at kunne vurdere, hvordan forskellige tiltag påvirker den offentlige 
sektors strukturelle saldo samt den finanspolitiske holdbarhed, som er de to primære fi- 
nanspolitiske styringsmål. Principperne for, hvordan og hvornår der indregnes ad- 
færdsvirkninger og tilbageløb af økonomisk-politiske tiltag, afspejler dette. Disse 
to begreber (strukturel saldo og holdbarhed) adskiller sig især med hensyn til tids- 


dimensionen. 


Strukturel saldo beregnes for hvert enkelt år, og angiver den underliggende stilling 
på de offentlige finanser, når man renser for midlertidige virkninger fra konjunk- 
turudsving mv. Holdbarheden drejer sig om de offentlige finansers udvikling i 
langsigtet perspektiv. 


Adfærdsvirkninger (såkaldte dynamiske effekter) realiseres typisk over en årrække, 
når man ser på virkningerne på den faktiske beskæftigelse og arbejdstid mv. De 

strukturelle virkninger indregnes som hovedregel fra det tidspunkt, hvor regelæn- 
dringerne har effekt og påvirker tilskyndelsen til beskæftigelse, opsparing mv. 


I vurderingen af virkninger af politikændringer, herunder skatte- og strukturre- 
former, på den strukturelle saldo og den finanspolitiske holdbarhed spiller tilbage- 
løb og ændret adfærd en vigtig rolle, jf. Zabel 1. 





Tabel 1 


Indregning af afledte virkninger af politikændringer på strukturel saldo og finanspolitisk holdbarhed 





Tilbageløb 


Adfærdsændring 





Politikændring 





Indkomstskat 


Moms og afgifter mv. 


Arbejdsudbud 
Opsparing (fx ved ændret 
kapitalindkomstbeskatning) 





Indirekte skatter 


Moms og afgifter mv. 


Arbejdsudbud 
Grænsehandel 
Forbrugssammensætning 





Beskatning af ejendomme og andre aktiver 


Moms og afgifter mv. 
Evt. virkning på 
ejendomsskat 


Arbejdsudbud 
Opsparing 





Selskabsskatter mv. 


Aktieskat, moms og 
afgifter mv. 


Investeringer mv. 
































Skattepligtige indkomstoverførsler Indkomstskat, moms og Arbejdsudbud 
afgifter mv. 
Ikke-skattepligtige indkomstoverførsler Moms og afgifter mv. Arbejdsudbud 
Offentlig beskæftigelse - - 
Offentligt varekøb Moms - 
Offentlige investeringer Moms - 
Uddannelsesmålsætninger - Arbejdsudbud 
Tilbagetrækningsalder - Arbejdsudbud 





Anm.: Tabellen er ikke udtømmende mht. mulige afledte adfærdsændringer. Afhængig af relevans kan indregnes 


andre effekter end de, der er nævnt i tabellen, fx ændret transferpricing ved ændringer i selskabsskat etc. 


Ændrede indkomstskatter indebærer tilbageløb af moms og afgifter som følge af 
ændret disponibel indkomst og dermed ændret forbrug. Der indregnes derudover 
adfærdsvirkninger på arbejdsudbuddet, dels i form af en timeeffekt, hvis skatte- 
ændringen påvirker den marginale gevinst af den sidst tjente krone, dels i form af 
en såkaldt deltagelseseffekt (eller ledighedseffekt), hvis skatteændringen påvirker 
gevinsten ved at være i beskæftigelse frem for at være på overførselsindkomst 
(målt ved den såkaldte kompensationsgrad, jf afsnit 3). Endvidere kan der afhæn- 
gig af ændringens karakter indregnes adfærdsvirkninger på husholdningernes op- 


sparing. 


Ændrede żndirekte skatter (afgifter) indebærer også tilbageløb af moms mv. (bl.a. af- 
hængig af, om afgiften indgår i momsgrundlaget), idet en afgiftsforøgelse vil redu- 
cere realindkomsten og dermed forbrugsmulighederne. Der indregnes også en ad- 

færdsvirkning på arbejdsudbuddet (en timeeffekt), idet en afgiftsforhøjelse påvir- 
ker den marginale forbrugsmulighed af den sidst tjente krone nogenlunde på 
samme måde som en forhøjelse af en proportional indkomstskat. Endvidere kan 
afgiftsændringer på visse varer påvirke grænsehandelen og forbrugssammensæt- 
ningen og derigennem have en afledt effekt på moms og afgifter mv. 


Ændrede /indkomstoverførsler til husholdninger indebærer tilbageløb af moms og afgifter 
og — for så vidt angår skattepligtige indkomstoverførsler — også tilbageløb via ind- 
komstskat. Der indregnes adfærdsvirkninger på arbejdsudbuddet af ændringer i 
niveauet for indkomsterstattende overførsler for personer i den arbejdsdygtige al- 
der i form af deltagelseseffekter. Ændret indkomstregulering af supplerende ind- 
komstoverførsler, fx børnefamilieydelse, tillægges en virkning svarende til ændrin- 
ger i marginalskatten (timeeffekt). Ændringer i adgangen til eller tilkendelseskrite- 
riet for indkomsterstattende overførsler, fx ved en forhøjelse af folkepensionsal- 
deren, påvirker også arbejdsudbuddet, om end gennem en lidt anden mekanisme, 
jf. nedenfor. 


Ændret offentlig beskæftigelse har ikke tilbageløbseffekter på den strukturelle saldo og 
den finanspolitiske holdbarhed. Det skyldes — lidt forenklet — at den strukturelle 
saldo og holdbarheden er beregnet ved en beskæftigelse, der svarer til den struktu- 
relle beskæftigelse, som alene er bestemt af strukturerne på arbejdsmarkedet mv. 
Øget offentlig beskæftigelse øger således ikke den strukturelle beskæftigelse, men 
vil derimod fortrænge privat beskæftigelse tilsvarende over tid, jf. afsnit 2. Derfor 
vil der ikke være øget strukturelt skatteprovenu i form af tilbageløb af skat, moms 
og afgifter ved at ansætte flere i det offentlige (idet der dog kan være midlertidige 
effekter på den faktiske offentlige saldo). 


Ændret offentligt varekøb vil tilsvarende ikke påvirke den strukturelle beskæftigelse. 
Der indgår tilbageløb via moms af øget offentligt varekøb. Det samme gælder for 
ændrede offentlige investeringer. 


Som følge af fortrængningseffekterne indregnes generelt ikke adfærdsvirkninger af 
hverken offentlig beskæftigelse, offentligt varekøb eller offentlige investeringer, jf 
også afsnit 1.5. 


Målsætningerne om et øger uddannelsesniveau tillægges en adfærdsvirkning på ar- 
bejdsudbuddet. En forøgelse af antallet af studerende indebærer umiddelbart stør- 
re driftsudgifter, større udgifter til SU og lavere skatteindtægter mv., idet arbejds- 
udbuddet midlertidigt reduceres for de personer, der er under uddannelse. På læn- 
gere sigt øges arbejdsudbuddet imidlertid for de personer, der afslutter en uddan- 
nelse og derved har øget deres uddannelsesniveau, hvilket isoleret set øger den 
strukturelle beskæftigelse og styrker de offentlige finanser, jf. nærmere beskrivelse sidst 
i afsnit 2.2. 


Ændringer i lovgivningen, der regulerer z/bagetrekningsalderen, fx ved forhøjelse af 
folkepensionsalderen (bl.a. som følge af den vedtagne indekseringsmekanisme), 


antages at have en umiddelbar effekt på tilbagetrækningsadfærden, idet der dog vil 
være en vis øget tilgang til fx førtidspension, jf. nærmere beskrivelse i afsnit 3.2. 


I forhold til indregning af tilbageløb og adfærd i den strukturelle offentlige saldo 
og den finanspolitiske holdbarhed gælder sammenfattende: 


e I de mellem- og langfristede fremskrivninger (fx 2010-, 2015- og 2020-planer) 
indgår tilbageløb af politikændringer automatisk, fordi de anvendte økonomi- 
ske modeller, herunder ADAM, afspejler de gældende institutionelle rammer i 
økonomien (herunder fx skatte- og afgiftssystemet). Dertil kommer skøn for 
adfærd. Adfærd indregnes, hvor det er relevant og praktisk muligt, så vidt mu- 
ligt baseret på konkret empiti, fx vedrørende arbejdsudbud. 


De skønnede adfærdsvirkninger påvirker således det forudsatte finanspolitiske 
prioriteringsrum i planerne. Hvis den strukturelle saldo skulle udvikle sig sva- 
gere end forudsat i fremskrivningerne, vil der efterfølgende skulle ske en 
stramning af den økonomiske politik for at indfri de centrale finanspolitiske 
mål (dvs. prioriteringerne vil skulle ændres). Hvis den strukturelle saldo om- 
vendt skulle udvikle sig gunstigere end forudsat, vil det efterfølgende åbne mu- 
lighed for en vis modsvarende lempelse af den økonomiske politik. 


e I konjunkturvurderingerne indgår også tilbageløb og adfærd, idet der dog tages 
højde for, at det kan tage tid, før tilbageløb og adfærd realiseres. Virkninger af 
politikændringer på strukturel beskæftigelse mv. medregnes i den strukturelle 
saldo, den strukturelle beskæftigelse og outputgab mv. i takt med, at de kon- 
krete politikændringer gennemføres og har virkning på forbrugere og virk- 
somheder. 


e I konsekvensvurderinger af konkrete reformaftaler vedrørende skat, arbejds- 
marked og tilbagetrækning mv. indgår skøn for tilbageløb og adfærd for at sik- 
re så korrekt vurdering som muligt af virkningen på de offentlige finanser og 
samfundsøkonomien, herunder for at sikre sammenlignelighed på tværs af in- 
strumenter. 


I vurderinger på kort sigt — fx i forbindelse med finanslovsaftaler og ompriorite- 
ringer mellem forskellige udgifter — indgår tilbageløb, når det er relevant (dvs. ved 
ændringer i skatter, afgifter og overførsler), men typisk ikke adfærd. Der kan dog 
være undtagelser fx ved skatteændringer, der antages at påvirke grænsehandelen, 
idet adfærdsvirkningerne her kan opstå hurtigt og kan være helt afgørende for det 
pågældende tiltags virkning på de offentlige finanser. 


Finanslovens virkning på den strukturelle saldo samme år afspejler typisk effekten 
efter tilbageløb og evt. umiddelbare adfærdseffekter, mens de fulde effekter af ad- 
færd (samt tilbageløb) kan afvige herfra, hvis ændringerne først gradvist får effekt 
på husholdninger og virksomheder. Sådanne yderligere adfærdsvirkninger vil blive 
indregnet i den næstkommende mellemfristede fremskrivning. 

1.2 Kriterier for indregning af adfærdsvirkninger i økonomiske beregninger 
Det er som nævnt centralt, at der foretages skøn over virkningerne på langsigtet 
beskæftigelse af strukturtiltag (fx skat, arbejdsmarked, uddannelse og tilbagetræk- 
ning mv.) for at sikre et så retvisende billede som muligt af tiltagenes virkning på 
samfundsøkonomien, vækstmulighederne og de offentlige finanser. 


Den aktuelle indregning af arbejdsudbudsvirkninger er i tråd med de økonomiske 
planer siden 1990erne og desuden centralt i forhold til indfrielsen af målsætnin- 
gerne i det nuværende regeringsgrundlag om reformer, der øger råderummet i fi- 
nanspolitikken frem mod 2020. Sigtet i regeringsgrundlaget er således, at adfærds- 
virkninger af strukturreformer skal medgå til at sikre øget råderum i udgiftspoli- 
tikken frem mod 2020. 


Indregning af konkrete adfærdsvirkninger tager som altovervejende hovedregel af- 
sæt i faktiske, observerede erfaringer med virkningerne af tidligere politikændrin- 
ger. Når det fx vælges at indregne adfærdsvirkninger af ændringer i topskattegræn- 
sen, er det fordi, det foreliggende empiriske grundlag peger på, at der må forven- 
tes at være en væsentlig effekt, og at grundlaget vurderes at være tilstrækkeligt til at 
skønne med rimelig sikkerhed over effekterne. 


Der vil dog altid være et element af usikkerhed i beregninger af adfærdsvirkninger. 
Dels fordi viden om adfærdsændringers størrelse — når en sådan viden findes — 
sjældent er præcis. Dels fordi ikke alle de dimensioner af adfærden, som påvirkes 
en given politikændring, nødvendigvis er empirisk belyst på en måde, som direkte 
kan anvendes i en effektvurdering. 


Valget står imidlertid mellem enten helt at udelade (ofte tilsigtede) adfærdsændrin- 
ger — og dermed tillade en systematisk skævhed (bias) i vurderingen — eller at til- 
stræbe så retvisende skøn som muligt, selv om disse skøn er forbundet med usik- 
kerhed om de faktiske virkninger. Denne problemstilling gør sig gældende såvel i 
beslutningsgrundlag som i konkrete policyudspil og lovforslag. Konkrete og ud- 
tømmende effektvurderinger — herunder også adfærdsvirkninger — af lovforslag 
skal altid indgå i udarbejdelsen af lovbemærkninger. 


Usikkerhed om de økonomiske skøn er selvsagt et generelt fænomen. Det gælder 
også beregninger af bl.a. finanspolitikkens aktivitetsvirkninger (finanseffekten), 
strukturel saldo, finanspolitisk holdbarhed mv. 


Ved fremskrivninger er der desuden usikkerhed om udviklingen i fx det fremtidige 
skattegrundlag (fx om tendensen til mindre rygning fortsætter) eller omfanget af 
fremtidig erhvervsdeltagelse (fx om der bliver en øget tendens til tilbagetrækning 
for egne midler). 


På linje med den almindelige budgettering på finansloven søges der opgjort ”mid- 
delrette skøn” for samtlige elementer, herunder også adfærdsvirkningerne, i be- 

regningen af strukturel saldo og finanspolitisk holdbarhed, således at der ikke er 
tale om bias i hverken den ene eller den anden retning. 


Hvis der er asymmetri i konsekvenserne af usikkerheden — forstået på den måde, 
at de økonomiske og politiske omkostninger ved eventuelle negative overraskelser 
vurderes at være større end de tilsvarende gevinster ved eventuelle positive over- 
raskelser — kan der dog være argumenter for at anlægge forsigtige skøn for fx ar- 
bejdsudbudsvirkninger af lavere skat. 


Forsigtige skøn vil medføre, at positive adfærdsvirkninger i højere grad disponeres 
hen ad vejen, når de realiseres, frem for med det samme. Omvendt kan dette 
medføre en tendens til, at adfærdsgevinsterne i praksis i højere grad vil blive om- 
sat til at finansiere løbende ønsker og behov frem for at indgå i en samlet over- 
ordnet prioritering, når en strukturreform besluttes. 


Som nævnt afhænger det forudsatte finanspolitiske prioriteringsrum i den over- 
ordnede økonomiske planlægning af de skønnede adfærdsvirkninger af den beslut- 
tede politik. Der foretages løbende genberegninger af den strukturelle saldo og 
den finanspolitiske holdbarhed, og hvis disse i praksis udvikler sig svagere end 
forudsat, vil det indebære en stramning af den økonomiske politik, så den samlede 
planlægning fortsat er i overensstemmelse med de centrale finanspolitiske mål. 


1.3 Sammenhæng med centrale finanspolitiske mål og udvikling over tid 
Beregningsprincipperne skal ses i sammenhæng med de centrale finanspolitiske 
styringsmål, dvs. den szrukrurelle saldo frem mod 2020 og (mindst) finanspolitisk hold- 
barbed, jf. bl.a. regeringsgrundlaget. 


Fokus på udviklingen i den strukturelle saldo frem mod 2020 — herunder målene 
om efterlevelse af EU-henstillingen frem mod 2013, undergrænsen for det struk- 
turelle underskud på højst 0,5 pct. af BNP, budgetloven samt målet om (mindst) 
strukturel balance i 2020 — medfører krav om, at virkninger af den økonomiske 
politik skal vurderes i hvert enkelt år frem mod 2020. Det sker primært i konjunk- 
turvurderingerne og de mellemfristede fremskrivninger, herunder i Konvergens- 
programmet, samt i forbindelse med større reformer. 


Fokus på den finanspolitiske holdbarhed stiller endvidere krav om, at vurderingen 
af politikændringer, hvis virkning på de offentlige finanser varierer over tid (dvs. 
typisk skatte- eller strukturreformer), skal baseres på den ”varige virkning” efter 
tilbageløb og adfærd, dvs. den reelle virkning på det finanspolitiske råderum på 
længere sigt, jf. boks 2. Fokus på den varige virkning er disciplinerende blandt an- 
det i forhold til sikre mod, at tiltag med kortvarige positive virkninger på finanser- 
ne bruges til permanente lempelser. 

Boks 2 
Varige virkninger af økonomisk-politiske tiltag 


Mange politikændringer giver anledning til en provenuvirkning efter indregning af tilbageløb og adfærd, som varie- 
rer over tid. Derfor beregnes den forventede fremtidige strøm af provenuændringer og disses nutidsværdi. Der be- 
regnes herefter en gennemsnitlig årlig provenuvirkning, svarende til en konstant andel af BNP, som giver samme 
nutidsværdi. Denne værdi kaldes den varige virkning af den pågældende ændring. 


Den varige virkning angiver derfor påvirkningen af finanspolitikkens holdbarhed og kan fortolkes som den forøgel- 
se (reduktion) af det offentlige forbrug, som et givet initiativ kan finansiere (forudsætter) ved uændret finanspolitisk 
holdbarhed. 





For så vidt angår prioriteringer vedrørende det offentlige forbrug, vil der typisk 
ikke være forskel på den umiddelbare og den varige virkning (medmindre tiltagene 
er midlertidige og ophør af tiltaget medfører en reduktion af den samlede ramme 
for det offentlige forbrug i de mellemfristede planer). 


Samlet er regneprincipperne blevet mere konsistente og gennemskuelige i løbet af 
1990erne og 2000erne. Herunder er de fremlagte beregninger fuldt eksplicitte om 
adfærd og tilbageløb, og beregninger af navnlig skatte- og strukturtiltag tager høj- 
de for de varige virkninger på de offentlige finanser i tillæg til skøn for de nærme- 
ste år. 


Endvidere bemærkes, at beregningsprincipperne overordnet er på linje med de 
principper, der anvendes i fx DØR'. 


Mens de grundlæggende regneprincipper som hovedregel fastholdes uændret, ud- 
vikles de praktiske regnemetoder løbende. Fx gennemføres tekniske forbedringer 
af holdbarhedsberegningen og periodevise metodeeftersyn af finanseffekt, struk- 
turel saldo og metoderne til vurdering af konkrete tiltag. 


Eventuelle ændringer offentliggøres fx i de mellemfristede planer (2010-, 2015- og 
2020-planerne), diverse udredningspublikationer, bemærkninger til lovforslag eller 
de Økonomiske Redegørelser rav. 


1.4 Adfærdsvirkninger af skattereformer og det finanspolitiske råderum 
Betegnelsen ”fuldt finansieret skattereform før adfærd” anvendes om reformer, 
som ved sændret adfærd og aktivitet ikke påvirker den offentlige saldo, når denne 
opgøres i varig virkning og efter tilbageløb (dvs. inkl. effekten af ændringerne på 
andre skatte- og afgiftsindtægter samt evt. samspil med overførselsindkomstet). 





1 Ved vurderinger af effekten af skatteomlægninger har DØR tidligere anvendt principper, der svarer til Finansministeriet 
og Skattekommissionens. I rapporten fra efterår 2011 anvender DØR en nyere tilgang til vurderingen af effekten af skatte- 
ændringer, hvor man i stedet for arbejdsudbudsændringer betragter ændringer i den skattepligtige indkomst og således tager 
flere effekter med i vurderingen. Det fører på linje med nyere internationale resultater til, at de dynamiske effekter af skat- 
teændringer er større end det, der ligger til grund for Finansministeriets vurderinger, men inden for den almindeligt aner- 
kendte empiriske usikkerhed. En del af de større effekter kan henføres til produktivitetsforbedringer. Øget produktivitet på 
sigt skønnes generelt at have en omtrent neutral virkning på de offentlige finanser, når det offentlige forbrug udgør en om- 
trent uændret andel af BNP. 

En sådan fuldt finansieret skattereform vil typisk både omfatte skattenedsættelser, 
som påvirker adfærden i retning af et øget arbejdsudbud, og skatteforhøjelser på 
andre områder, som isoleret set trækker i retning af at mindske arbejdsudbuddet. 
Hvis de positive adfærdseffekter på arbejdsudbuddet overstiger de negative, vil re- 
formen bidrage til at styrke de offentlige finanser. 


Der er indregnet adfærdseffekter på erhvervsdeltagelsen og især arbejdstiden af 
skatteaftalerne i 2003, 2007, 2009 og 2012. Skattereformen fra 2009 er fuldt finan- 
sieret svarende til ovenstående sprogbrug. De beregnede adfærdsvirkninger af bå- 
de 2003- og 2009-reformen medgik til at indfri reformkravet i de mellemfristede 
planer og dermed til at sikre det forudsatte finanspolitiske råderum i planerne. I 
2007-aftalen indgik adfærdsvirkninger for ca. 4 mia. kr. i finansieringen af ind- 
komstskattenedsættelserne på samlet knap 10 mia. kr. 


2012-skatteaftalen skønnes at indebære en beskæftigelsesvirkning, der isoleret set 
forbedrer de offentlige finanser med 3,4 mia. kr. i varig virkning. Derudover ind- 
går finansiering for i alt 3,7 mia. kr. i form af lavere udgifter til forsvar og til 
Danmarks EU-bidrag. Den samlede aftale indebærer et råderum til øget offentligt 
forbrug på 2,7 mia. kr., ekskl. forsvar. Derudover anvendes 4,4 mia. kr. til at med- 
finansiere nedsættelserne af skatten på arbejde. 


I Ny Kurs fra 1993 indgik ”strukturvirkninger” i finansieringen svarende til 5,6 
mia. kr. i 1998 (omregnet til 2012-niveau). Derudover optrådte et residualt ”finan- 
sieringskrav” på godt 6 mia. kr. i 1998 (i 2012-niveau), som blandt andet forudsat- 
tes dækket af yderligere strukturvirkninger. 


1.5 Adfærdsvirkninger af offentligt forbrug og investeringer 

På udgiftssiden indgår i de mellemfristede planer siden Veğærdsaftalen 2006 adfærd 
af uddannelsesmålsætningerne, idet arbejdsmarkedstilknytningen generelt øges ved 
stigende uddannelsesniveau i befolkningen (jf. bl.a. kapitel 6 i Reformpakke 2020). 
Endvidere indgår adfærdsvirkninger af reformer, der berører overførsler (dagpen- 
ge, efterløn mv.). 


Udover uddannelsesmålsætningerne har der i praksis sjældent været indregnet ad- 
færdsvirkninger af offentligt forbrug og investeringer. Dette skyldes ikke et grund- 
læggende princip, men derimod at der kun sjældent har været anledning til at 
skønne over adfærdsvirkninger af konkrete tiltag, eller at der ikke har været til- 
strækkeligt empirisk grundlag til at skønne over mulige virkninger’. 


For at realisere de vækstforløb i indkomst og beskæftigelse, som indgår i de lang- 
sigtede fremskrivninger, forudsættes en løbende forbedring af det offentlige kapi- 
talapparat, herunder fx infrastrukturen. Konkret gennemførelse af projekter som 


2 Visse offentlige udgifter — fx til daginstitutioner — kunne principielt sidestilles med tilskud til arbejdsindkomst. Det kan i 
givet fald udløse positive, men ret beskedne, strukturvirkninger via arbejdsudbuddet, der vil tendere mod at neutralisere in- 
citamentsvirkningen af de tilhørende skatter. I det omfang sådanne udgifter reelt fører til forøgelse af den strukturelle be- 
skæftigelse, vil dette over tid blive indregnet i de mellemfristede planer i takt med, at skønnet for den strukturelle beskæfti- 
gelse øges. 

led heri vil således ikke ændre det finanspolitiske råderum i forhold til det, der al- 
lerede er forudsat i fremskrivningernes grundforløb. 


2. Makroøkonomisk modelanvendelse — primært ADAM-modellen 


2.1 Overordnet om ADAM-modellens egenskaber på kort og langt sigt 

Den primære makroøkonomiske model i Finansministeriets arbejde er den såkald- 
te ADAM-model. ADAM-modellen fra Danmarks Statistik er en traditionel Key- 
nesiansk inspireret model med en gradvis tilpasning til et langsigtsniveau for be- 
skæftigelse og ledighed. Finansministeriet bruger primært modellen til kortsigts- 
analyser af økonomisk politik, herunder beregning af de såkaldte finanseffekter 
(aktivitetsvirkninger af diskretionær finanspolitik, jf. fx Økonomisk Redegørelse, decem- 
ber 2011). ADAM-modellen er beskrevet i ” ADAM — en model af dansk økonomi”, 
Danmarks Statistik, marts 20127, 


Derudover bruges ADAM-modellen som ramme for de langsigtede fremskrivnin- 
ger og holdbarhedsvurderinger. I den sammenhæng fungerer ADAM navnlig som 
en ”bogholderimæssig” ramme, som holder styr på de offentlige finanser og over- 
holdelse af de økonomiske identiteter. De centrale forudsætninger, der indgår i 
fremskrivningerne, fastlægges uden for modellen og lægges eksogent ind. Det 
gælder fx udviklingen i befolkning, arbejdsstyrke, strukturel ledighed, overførsels- 
modtagere og produktivitetsvækst, jf. nærmere nedenfor. 


At DS-ADAM, som anvendes på kort sigt, er ”en traditionel Keynesiansk inspire- 
ret model”, betyder blandt andet, at pris- og løntilpasningen er træg. Endvidere 
indeholder modellen ikke fremadskuende forventninger, i modsætning til modeller 
af mere ”ny-Keynesiansk” tilsnit, som efterhånden ofte anvendes internationalt. 


Ved anvendelse af økonomiske modeller er det et generelt vilkår, at modelbruge- 
ren bør sikre, at de forløb, der beregnes ved et stød til modellen, kan sammenlig- 
nes på en realistisk og meningsfuld måde. Det afhænger af den konkrete model, 
hvilke økonomiske eksperimenter, brugeren må være særligt opmærksom på. 


ADAM-modellen sikrer fx ikke automatisk, at den offentlige sektor på langt sigt 
overholder sin budgetbegrænsning. Det vil fx sige, at regering og Folketing, hus- 
holdninger og virksomheder i tilfælde af varigt øgede offentlige udgifter ikke tager 
højde for, at udgifterne før eller siden skal finansieres af øgede skatter (dvs. det 
sker ikke automatisk i modellen). 


Manglende finansiering af øgede udgifter er selvsagt ikke en realistisk forudsæt- 
ning og ikke i overensstemmelse med, hvordan finanspolitikken konkret planlæg- 
ges. I sådanne tilfælde er det således op til modelbrugeren at sikre, at de forløb, 


3 Ved politik-analyser på det korte sigt anvendes som udgangspunkt denne version fra Danmarks Statistik, kaldet ”DS- 
ADAM”. Der udarbejdes i Finansministeriet og Økonomi- og Indenrigsministeriet endvidere en såkaldt ”FM-ADAM” ver- 
sion som et praktisk værktøj i forbindelse med konjunkturvurderingerne mv. Der er i FM-ADAM tale om tekni- 
ske/praktiske justeringer i forhold til DS-ADAM, der hovedsagligt vedrører den måde den offentlige økonomi lægges ind i 
modellen i forbindelse med konjunkturvurderingerne. Herunder en mere eksplicit opsplitning af offentlige indtægter og ud- 
gifter i drifts- og kapitalposter, og en ændret modellering af den offentlige sektor, der letter fastlæggelsen af realvæksten i 
offentligt forbrug. Disse praktiske forhold har ikke betydning for modellens adfærdsegenskaber. Ved anvendelsen af FM- 
ADAM til konjunkturvurderingerne er der ikke ændret i eksport- eller import-, privatforbrugs- eller investerings-relationer, 
eller pris- og lønfastsættelse. 

der beregnes ved et ADAM-stød, kan sammenlignes på en realistisk og menings- 
fuld måde. Det gælder navnlig, når der ses ud over det helt korte sigt. 


Som et eksempel kan virkningen af øgede offentlige udgifter på BNP og beskæfti- 
gelse fremstå positiv over en længere årrække i en simpel ADAM-beregning, hvor 
der ikke tages hensyn til, at udgifterne på et tidspunkt skal finansieres. Modellen 
indregner således ikke af sig selv, at ufinansierede udgifter og stigende underskud 
— og manglende overholdelse af de finanspolitiske mål — før eller senere undermi- 
nerer tilliden til den økonomiske politik og svækker den private efterspørgsel, her- 
under via højere renter”, 


Et andet eksempel er, at det ikke er meningsfuldt at gennemføre et isoleret stød til 
arbejdsstyrken i ADAM og se på virkningerne heraf uden at tage højde for, at øget 
arbejdsstyrke på sigt medfører styrkede offentlige finanser (ud over øgede private 
indkomster). Realismen går således tabt, hvis man sammenligner et forløb, der er 
holdbart og troværdigt, med et forløb, der ikke er troværdigt og ikke kan realiseres 
(fordi der vil opstå modgående effekter eller politikreaktioner vil blive nødvendi- 
ge). Bi/agsnotat 3 indeholder konkrete regneeksempler på ADAM-modellen, der il- 
lustrerer, at mellemfristet ligevægt på arbejdsmarkedet genoprettes inden for en 
kortere årrække efter et stød til arbejdsudbuddet, når den strukturelle offentlige 
saldo og holdbarhed holdes uændret (dvs. den offentlige sektors budgetrestriktion 
er opfyldt). 


Derudover gælder, at tilpasningen til ligevægt er langsommere i den nuværende 
ADAM-version end i andre makromodeller og tidligere ADAM-vetsioner, jf. bi- 
lagsnotat 3. 


Givet at ADAM ikke indregner fremadskuende adfærd, er det endvidere generelt 
op til modelbrugeren at vurdere, om konkrete politikændringer kan have virknin- 
ger på fx virksomheder og husholdningers forventninger til fremtidige indkomster 
og økonomisk politik, som ikke automatisk indgår i modellen. 


I ADAM vil det fx være sådan, at en stigning i den disponible indkomst på 10.000 
kr. pr. husstand vil have omtrent samme umiddelbare virkning på privatforbruget, 
uanset om indkomststigningen er permanent eller midlertidig, og uanset om den 
fx skyldes lavere skat eller kortvarige udsving i fx olieprisen. 


I virkelighedens verden kan der være betydelige forskelle mellem reaktionen på en 
midlertidig ændring og en varig ændring. Fx vil en midlertidig afgiftsnedsættelse 
indebære en ekstra tilskyndelse til at fremrykke forbruget af varige forbrugsgoder, 
som husholdningsmaskiner og biler, fordi man derved får glæde af afgiftsnedsæt- 
telsen i hele varens ”levetid”. Samtidig vil effekten på andre varer være mindre, 


+ I mange mere moderne modeller, fx af ny-Keynesiansk tilsnit, er det umuligt at gennemføre beregninger, hvor den offent- 
lige sektor ikke overholder sin langsigtede budgetbegrænsning. Tilsvarende skal den private sektor overholde sin budgetbe- 
grænsning. 


fordi forbrugets sammensætning ændres. Ved en varig afgiftsnedsættelse vil til- 
skyndelsen til at fremrykke køb af varige forbrugsgoder derimod være mindre. 


Ved en indkomstskatteændring kan husholdningerne omvendt ventes at reagere 
kraftigere på en permanent indkomstfremgang end på en midlertidig. Mange vil 
således vælge kun at anvende en mindre del af en midlertidig indkomstfremgang 
på forbrug, hvis de ved, at skatten vender tilbage til normalt niveau året efter. 


De nævnte modelegenskaber — herunder fraværet af fremadskuende adfærd — 
medfører overordnet set, at kortszgtsvirkningerne af diskretionær finanspolitik, navn- 
lig på udgiftssiden, ofte er større og strækker sig over flere år i ADAM-modellen 
end i de økonomiske modeller, som bl.a. benyttes i EU-Kommissionen og IMF 
(henholdsvis Quest og GEM). I disse modeller, som kan karakteriseres som ”ny- 
Keynesianske”, har en del af husholdningerne fremadskuende forventninger og 
fremadskuende adfærd, mens resten reagerer efter de samme principper som i 
ADAM-modellen. I disse modeller overholder de enkelte sektorer endvidere deres 
intertemporale budgetbetingelser. Det betyder fx, at en diskretionær finanspolitisk 
lempelse vil medføre en tilsvarende stramning på et senere tidspunkt, og at hus- 
holdningerne og selskaberne tager højde for dette i deres adfærd. 


På /ængere sigt har Danmarks Statistiks ADAM-model den egenskab, at økonomien 
tenderer mod en langsigtet ligevægt, i det mindste på en række centrale parametre 
(men ikke nødvendigvis holdbare offentlige finanser). Det vil blandt andet sige, at 
modellen har den egenskab — på linje med almindeligt accepteret økonomisk teori 
og andre danske makromodeller — at ledigheden på sigt svarer til et ”strukturelt” 
niveau, som bestemmes af strukturer på arbejdsmarkedet mv.” Det indebærer, at 
tiltag, som øger arbejdsudbuddet på længere sigt, vil føre til en omtrent tilsvarende 
stigning i beskæftigelsen. 


Finansministeriet har ikke kendskab til, at der skulle findes en alment accepteret 
økonomisk teori eller økonomisk model — hverken i Danmark, internationale or- 
ganisationer eller andre OECD-landes ministerier og centralbanker — som ikke har 
denne egenskab”. 


Antagelsen om, at ledigheden ikke gennem længere tid kan ligge under sit struktu- 
relle niveau uden at medføre tiltagende pris- og løninflation, har blandt andet den 
implikation, at højere offentlig beskæftigelse ikke på sigt vil øge den samlede be- 
skæftigelse. 


5 Strukturledigheden i ADAM-modellen afhænger konkret af en beregnet kompensationsgrad ved ledighed i forhold til be- 
skæftigelse, hvilket er en forenklet modelbeskrivelse af virkeligheden. I et bredere perspektiv kan strukturledigheden også 
afhænge af andre strukturelle forhold, herunder aktiveringsindsats, rådighedskrav, uddannelsesniveau, skatteregler mv. Fi- 
nansministeriet samt Økonomi- og Indenrigsministeriet anvender i konjunkturvurderinger samt mellem- og langfristede 
fremskrivninger egne skøn for strukturledigheden, som afviger fra ADAM-modellens niveau, jf. de Økonomiske Redegø- 
relser, Konvergensprogrammer samt separat notat på www.fm.dk. Dette har dog ikke betydning ved beregning af marginal- 
stød til modellen. 

6 Dog kan der, navnlig i lande med mindre fleksible arbejdsmarkeder, være såkaldt ”persistens” i strukturledigheden. Dvs. 
strukturledigheden kan i perioder være påvirket af den forudgående udvikling i den faktiske ledighed, fx fordi øget langtids- 
ledighed kan medføre tab af jobkvalifikationer (navnlig i fravær af tilstrækkelig aktiveringsindsats). Lavere kapitalapparat ef- 
ter en lavkonjunktur kan også bidrage til såkaldte ”speed-limits” under en efterfølgende genopretning. 

Højere offentlig beskæftigelse vil derimod fortrænge privat beskæftigelse i tilsva- 
rende omfang. Dels fordi højere skatter, som er nødvendige for at finansiere de 
højere offentlige lønudgifter, vil reducere privatforbrug og investeringer. Dels for- 
di højere offentlig beskæftigelse, som i en periode fører til højere samlet beskæfti- 
gelse, vil medføre højere lønstigninger, der fortrænger nettoeksport og private in- 
vesteringer. Derigennem reduceres den private beskæftigelse, indtil der igen er sta- 
bil (ikke-inflationær) ligevægt på arbejdsmarkedet. Dette er også i tråd med de hi- 
storiske erfaringer i Danmark og andre lande. 


Denne modelegenskab er som nævnt helt på linje med alment accepteret makro- 
teori siden 1970erne, herunder ”ny-Keynesiansk” makroteori og -modeller. 


2.2 Finansministeriets brug af ADAM-modellen 

Som nævnt bruges Danmarks Statistiks ADAM-model blandt andet til kortsigts- 
analyser af økonomisk politik. ADAM-modellen bruges endvidere som ramme for 
de konjunkturvurderinger, der laves til Økonomisk Redegørelse under Økonomi- og 
Indenrigsministeriets ressort. I dannelsen af en konjunkturvurdering indgår også 
andre vurderinger, herunder oplysninger om den seneste udvikling i dansk og in- 
ternational økonomi, ledende indikatorer samt skøn, der foretages uden for mo- 
dellen. 


Både til konjunkturvurderinger, mellemfristede fremskrivninger og vurderinger af 
økonomisk-politiske tiltag er ADAM-modellen et redskab og ikke en facitliste. 
Modellen anvendes blandt andet til at sikre konsistens i fremskrivningerne. Det 
gælder også for modelanvendelsen i andre danske og internationale institutioner. 


ADAM-modellen bruges endvidere som ramme for vurdering af den finanspoliti- 
ske holdbarhed i forbindelse med de langsigtede fremskrivninger, der blandt andet 
ligger til grund for Konvergensprogrammerne og 2020-planen”. Holdbarhedsbe- 
regningerne har fokus på strukturelle virkninger på de offentlige finanser af ænd- 
ret befolkningssammensætning, pensioner og udtømning af Nordsøreserver mv. 


Grundlæggende tages udgangspunkt i et befolkningsregnskab (hvor befolkningen 
er fordelt efter deres indkomstgrundlag, og hvor offentlige ydelser er fordelt efter 
alder og køn) baseret på en befolkningsprognose samt antagelser om erhvervsdel- 
tagelse, estimeret strukturel ledighed, aldersbetingede træk på offentlige ydelser 
mv., jf. blandt andet det årlige Konvergensprogran?. 


Der er tale om stiliserede forløb, hvor det i forlængelse af konjunkturårene typisk 
antages, at økonomien gradvist bevæger sig mod sit strukturelle niveau (dvs. out- 


7 Finanspolitisk holdbarhed indebærer, at den offentlige sektor kan finansiere en udvikling, hvor udgifterne til offentlig ser- 
vice i alle aldersgrupper vokser med samme vækstrate som den samlede lønudvikling, og de offentlige overførselsindkom- 
ster til den enkelte vokser i takt med lønudviklingen uden at forøge skattetrykket og uden at den offentlige gæld vedbliven- 
de vokser eller falder som andel af BNP. 

8 Befolkningsregnskabet og dets anvendelse fx i forbindelse med Velfærdsaftalen 2006 og tilbagetrækningsaftalen 2011 er 
dokumenteret i blandt andet Teknisk Baggrundsrapport til 2015-planen, Finansministeriet 2007, Konvergensprogrammerne samt i en 
række svar til Folketinget, herunder blandt andet Svar på Arbejdsmarkedsudvalgets spørgsmål 182, 2011. 

put- og beskæftigelsesgabet lukkes), og at beskæftigelse og ledighed herefter svarer 
til deres strukturelle niveauer. 


Også her er modellen et redskab og ikke en facitliste. I dannelsen af en mellemfri- 
stet fremskrivning baseres de konkrete antagelser om konjunkturnormaliseringen 

på erfaringer fra tidligere konjunkturforløb, normalisering af forbrugs- og investe- 
ringskvoter samt udlands- og renteforudsætninger mv. Ved marginalstød til frem- 
skrivningen beregnes virkninger på den strukturelle offentlige saldo og strukturel 

beskæftigelse mv. 


I den aktuelle situation, hvor økonomien er ramt af en økonomisk krise, der ud- 
springer af en international finans- og statsgældskrise, vurderes det, at tilpasningen 
mod de strukturelle niveauer er mere langstrakt end normalt efter økonomiske til- 
bageslag. Det er således først fra og med 2018, at økonomiens ledighed og be- 
skæftigelse i den seneste fremskrivning er tilbage på det strukturelle niveau, jf. bi- 
lagsnotat 1. 


Det svarer til, at det varer næsten 10 år fra konjunkturomsvinget i 2008, før be- 
skæftigelsen er helt tilbage på sit strukturelle niveau. I lyset af, at der i så fald vil 
være tale om den mest langstrakte lavkonjunktur i de seneste årtier — som følge af 
krisens internationale baggrund og karakter — er dette ikke en antagelse om hurtig 
genopretning, men derimod en afbalanceret forudsætning, som blandt andet er på 
linje med forudsætningerne i OECD og DØR. Der er naturligvis usikkerhed om 
denne forudsætning. Nationalbankens skøn peger på, at outputgabet er tæt på at 
være lukket i 2014. 


Der gøres ikke forsøg på at fremskrive konjunkturerne efter, at tilpasningen til det 
strukturelle niveau har fundet sted. Herunder ses bort fra mulige afvigelser mellem 
faktisk og strukturel ledighed længere ud i fremtiden. Konkret indebærer dette, at 
efterspørgslen fra privat og offentligt forbrug, investeringer og nettoeksport sam- 
let udvikler sig på linje med produktionspotentialet fra og med det år, hvor kon- 
junkturnormaliseringen er opnået. Privatforbruget (og privat opsparing) følger på 
sigt en sti, der sikrer konstant privat finansiel nettoformue i pct. af BNP (inkl. 
pensionsformue regnet efter skat og pensionsmodregning). De private investerin- 
ger følger på sigt en sti med cirka konstant andel af BNP”, 


Antagelsen om, at beskæftigelsen følger den strukturelle beskæftigelse efter kon- 
junkturtilpasningsperioden er en rimelig antagelse for det mellem- og langfristede 
sigt, herunder når analysens formål er at vurdere den langsigtede finansiering af 
velfærdsamfundet. Antagelserne om, at økonomien på langt sigt er udbudsbestemt 
svarer til samtlige andre inden- og udenlandske mellemfristede fremskrivninger, 


? Teknisk indeholder FM-ADAM således, når den bruges til holdbarhedsberegningerne, en anden forbrugsrelation end 
standard-ADAM (der skiftes ved at ændre en dummy fra 0 til 1). Princippet er som nævnt, at den private sektors nettofor- 
mue er konstant i pct. af BNP. Pensionsfremskrivningen foretages ved hjælp af DREAM-modellens pensionsmodel med 
FM-forudsætninger om BNP-vækst, afkast, indbetalingsandele mv. Investeringskvoten køres på plads via justeringsled. Af- 
vigelser mellem den indenlandske efterspørgsel og produktionspotentialet slår ud i nettoeksport og betalingsbalance. 

som Finansministeriet har kendskab til, fx fra OECD, EU, IMF, DØRS og 
DREAM. 


Arbejdsudbudsvirkninger af skatte-, pensions- og arbejdsmarkedsreformer bereg- 
nes ikke ved hjælp af ADAM-modellen. Det er modellen ikke indrettet til. Der 
anvendes i ministerierne et mere detaljeret grundlag, som blandt andet er beskre- 
vet i Fordeling og Incitamenter, Finansministeriet 2002, Skattekommissionen 2009 og i for- 
bindelse med konkrete arbejdsmarkeds- eller pensionsreformer, jf. også afsnit 3. Be- 
regningsmetoderne og konkrete skøn udarbejdes i samarbejde med andre økono- 
miske ministerier, herunder Skatteministeriet, Beskæftigelsesministeriet og Øko- 
nomi- og Indenrigsministeriet. 


Metoderne er baseret på data for Danmark og benytter sig af en detaljeringsgrad, 
som ikke forefindes i en traditionel makromodel som ADAM — blandt andet ved 
hjælp af lovmodellen, Beskæftigelsesministeriets DREAM-forløbsdatabase™” samt 
detaljerede oplysninger om indkomstfordeling mv., jf. afsnit 3. 


Effekter af skatteændringer, arbejdsmarkedspolitik og ændringer i pensionsalderen 
på arbejdsudbud og strukturel beskæftigelse indlægges eksogent i fremskrivningen 
på basis af de nævnte, detaljerede metoder. 


Virkninger af forhøjelser af efterløns- og folkepensionsalderen vurderes på basis 
af befolkningsregnskabet, hvor der blandt andet tages højde for, at andelen af en 
årgang, der fx modtager førtidspension, vokser med alderen. Ved forhøjelse af 
folkepensionsalderen forlænges den aldersafhængige trend, dvs. andelen af en år- 
gang på førtidspension stiger frem mod folkepensionsalderen, også når denne 
øges. Det samme princip anvendes for alle typer af overførselsindkomster, som 
har en positiv aldersbetinget trend, jf. nærmere omtale i afsnit 3.2" Disse antagelser 
har blandt andet den konsekvens, at stigninger i levetiden, der forøger pensionsal- 
deren, omtrent fastholder den ande/ af livet, som anvendes på arbejdsmarkedet. 


Beregninger af antal efterlønsmodtagere laves på basis af en særlig efterlønsmodel, 
der tager højde for antal efterlønsberettigede i den enkelte årgang og udnyttelses- 
grader ved forskellige aldre”. Ændringer i regler for efterløn beregnes i denne 
model, og effekten på arbejdsudbud og strukturel beskæftigelse lægges eksogent 
ind i ADAM. 


DREAM-gtuppen fremskriver årligt udviklingen i de enkelte årganges uddannel- 
sesniveau. Finansministeriet anvender DREAM's uddannelsesfremskrivning til at 
indlægge virkninger af uddannelse i Finansministeriets befolkningsregnskab. Der 
indregnes dels et ”dræn” på arbejdsstyrken, når flere unge er under uddannelse 
frem for at være i arbejdsstyrken (idet der dog tages højde for studiejob og praktik 





10 DREAM-forløbsdatabasen er et statistisk register, der på ugebasis opgør hvilke ydelser den enkelte modtager. På trods af 
navnesammenfald er der ikke nogen sammenhæng til DREAM-modellen. 

11 Jf, blandt andet Teknisk Baggrundsrapport til 2015-planen, Finansministeriet 2007, og Svar på Arbejdsmarkedsudvalgets spørgsmål 
182, 2011. 

12 Jf. Reformpakke 2020, kapitel 5, Finansministeriet 2011. 

blandt de uddannelsessøgende), dels en positiv effekt på beskæftigelsesgraden og 
erhvervsdeltagelsen for de generationer, som efterhånden opnår et højere uddan- 
nelsesniveau. Den positive beskæftigelsesvirkning er baseret på en estimation af 
beskæftigelseseffekten ved øget uddannelsesniveau””, 


2.3 Øvrige modeller og metoder vedrørende strukturelle variable 
Finansministeriet kan endvidere trække på den såkaldte DREAM-model via 
DREAM-gtuppen. Det er forholdsvist sjældent, at der anvendes konkrete bereg- 
ninger på DREAM-modellen, men de er af og til anvendt ved vurdering af speci- 
fikke emner — senest i forbindelse med en illustrativ beregning af virkningen på 
den offentlige saldo ved en forudsat omlægning af indeståender på eksisterende 
kapitalpensioner i 2013, jf. Økonomisk Redegørelse, august 2012. 


Forrige gang Finansministeriet benyttede en samlet beregning på DREAM- 
modellen var i forbindelse med Velfærdsudspillet fra 2006, hvor udspillet som 
supplement til Finansministeriets egne beregninger blev regnet igennem på 
DREAM-modellen med Velfærdskommissionens forudsætninger, jf. Fremtidens vel- 
stand og velfærd, Regeringen 2006, s. 16. 


Finansministeriets skøn for output-gab, strukturel ledighed mv. er baseret på en 
økonometrisk model, der har været anvendt nogenlunde uændret siden Finansrede- 
gørelse 2004, jf. separat notat på www.fm.dk. Resultaterne beskrives i de løbende Øko- 
nomiske Redegørelser. 


Finansministeriets skøn for strukturel offentlig saldo er baseret på en metode, der 
overordnet har været anvendt siden Fønansredegørelse 2004, jf. separat notat på 
www.fm.dk. Resultater vises i de løbende Økonomiske Redegørelser. 


I forhold til forudsætningerne om, at beskæftigelse og arbejdsstyrke på langt sigt 
følges ad i holdbarhedsberegningerne, bemærkes det, at der er stærkt teoretisk og 


empirisk belæg for denne sammenhæng, jf. bilagsnotat 2. 


Den hastighed, hvormed øget arbejdsudbud omsættes til højere faktisk beskæfti- 
gelse, er belyst i bilagsnotat 3. 


13 Jf. Sammenhængen mellem uddannelse og erhvervsdeltagelse, J. Søgaard, Arbejdspapir 24/2011, www.fm.dk. 

3. Regneantagelser vedrørende arbejdsudbud 


3.1. Forudsætninger vedrørende skatter og overførsler 

Når Finansministeriet skønner over arbejdsudbudseffekterne af ændringer i per- 
sonskatter og satser for overførsler, tager skønnet udgangspunkt i beregnede mar- 
ginalskatter og forskelsbeløb for en stikprøve af befolkningen baseret på Lovmo- 
dellens datagrundlag. 


Finansministeriet har således adgang til detaljerede oplysninger for et repræsenta- 
tivt udsnit af befolkningen (anonymiserede data). Udgangspunktet er stikprøver på 
op til 33,3 pct. af befolkningen med bopæl i Danmark ultimo året (samt de perso- 
ner, som er i samme husstand som stikprøvepersonen). For alle disse personer ud- 
trækkes en række registeroplysninger, herunder detaljeret indkomstgrundlag for 
beregning af indkomstskatter og overførsler. 


Det er teoretisk velfunderet, at befolkningens arbejdsudbud er positivt påvirket af 
den økonomiske gevinst ved en marginal forøgelse af arbejdstiden. Tilsvarende er 
der en positiv effekt på arbejdsudbuddet, hvis indtægten ved beskæftigelse forøges 
relativt til overførselsindkomst. Den positive sammenhæng mellem arbejdsudbud 
og økonomisk gevinst ved at arbejde er endvidere empirisk velunderbygget, jf. fx 
beskrivelse i kapitel 3 i Skattekommissionens rapport ”Lavere skat på arbejde”. Der 
tages højde for både såkaldte ”indkomsteffekter” og ”substitutionseffekter” i for- 
bindelse med skatteændringer, jf. nedenfor. 


Metoderne til vurdering af arbejdsudbudsvirkninger af ændringer i skatter og ind- 
komstoverførsler er baseret på tilgængelig empiri. Den nuværende metode er fast- 
lagt af og har været anvendt i Finansministeriet siden 2002, jf. metodebeskrivelse i 
Fordeling og Incitamenter 2002, Finansministeriet, juni 2002. 


De samme beregningsprincipper for adfærdsvirkninger af skat har været anvendt 
af Skattekommissionen, som er beskrevet i Skattekommissionens rapport Lavere 
skat på arbejde, februar 2009. 


Der redegøres i forbindelse med skatteudspil eller -aftaler eksplicit for de antagne 
adfærdsvirkninger. I Aftale om skattereform fra juni 2012 fremgår effekterne af de 
enkelte justeringer i skattesystemet mv. både før og efter adfærd. 


Arbejdsudbudsvirkningen beregnes for hver person med udgangspunkt i en sub- 
stitutionselasticitet på 0,04 pct. for mænd og 0,13 pct. for kvinder. 


Arbejdsudbuddets specifikke funktionelle form er taget fra Frederiksen, Graver- 


sen og Smith, Overtime Work, Dual Job Holding and Taxation, 2001. Parametrene er 
skaleret, så der opnås en gennemsnitlig” substitutionselasticitet på 0,1. Det vil si- 


14 Beregnet som et lønvægtet gennemsnit. 


ge, at en stigning i lønnen efter skat på 1 pct. øger den gennemsnitlige arbejdstid 
med 0,1 pct., jf. Fordeling og Incitamenter 2002. 


Beregningen indebærer en gennemsnitlig indkomstelasticitet på -0,03 pct. Det vil 
sige en antagelse om, at en stigning i indkomsten på 1 pct. indebærer et fald i ar- 
bejdsudbuddet på 0,03 pct. i gennemsnit ved uændret marginalløn efter skat. Den 
gennemsnitlige indkomsteffekt er antaget at være mere negativ for kvinder end for 
mænd. 


Udover det herved udregnede arbejdsudbud i form af et øget antal timer blandt de 
beskæftigede beregnes en ledighedseffekt i form af øget deltagelse. Ledighedsef- 
fekten er baseret på ændringer i kompensationsgraden. Det vil sige forholdet mel- 
lem den disponible indkomst ved ledighed og den disponible indkomst ved be- 
skæftigelse. Beregningen tager udgangspunkt i, at et fald i kompensationsgraden 
med 10 pct.-point reducerer ledigheden med 0,7 pct.-point, jf. metodebeskrivelse i 
Fordeling og Incitamenter 2002, Finansministeriet, juni 2002. 


Satserne i dagpengesystemet har tilsvarende betydning for det strukturelle ledig- 
hedsniveau og beskæftigelsen. En forøgelse af dagpengesatsen vil isoleret set re- 
ducere forskelsbeløbet ved beskæftigelse hhv. ledighed og dermed reducere den 
enkeltes økonomiske tilskyndelse til at finde ordinær beskæftigelse. 


3.2 Forudsætninger ved ændringer i efterløns- og folkepensionsalder 

Når aldersgrænserne for efterløn og folkepension øges i forhold til i dag, er det 
nødvendigt at gøre forudsætninger om, hvor stor en andel af de berørte personer 
der deltager på arbejdsmarkedet, og hvor stor en del der modtager overførselsind- 
komst som fx førtidspension eller sygedagpenge. Det gælder både, når virkningen 
af Velfærdsaftalen fra 2006 vurderes, og ved vurdering af tilbagetrækningsrefor- 
men fra 2011. 


For en række overførselsindkomster som fx førtidspension og sygedagpenge tages 
hensyn til, at andelen af en årgang, der modtager disse ydelser, stiger med alderen. 
Når efterlønsalderen hæves, vil andelen af en årgang, der går på førtidspension in- 
den efterlønsalderen, således stige. Tilsvarende antages andelen, der modtager før- 
tidspension og seniorførtidspension at stige frem mod folkepensionsalderen, når 
denne øges. 


De principper, der anvendes til at skønne over virkningerne af tilbagetrækningsre- 
former, er nærmere forklaret blandt andet i Teknisk Baggrundsrapport til 2015-planen 
(Finansministeriet 2007), s. 131-147, og i Reformpakken 2020 (Finansministeriet 
2010), kapitel 5. Endvidere er principperne overordnet de samme, som anvendes 
af De Økonomiske Råd og det uafhængige analyseinstitut DREAM. 


De anvendte beregningsprincipper er illustreret for udvalgte typer af overførsler i 
figur 1-4 nedenfor (for en række øvrige overførsler samt arbejdstid mv. anvendes 
tilsvarende beregningsprincipper). Figurerne viser, hvor stor en andel af en årgang 

(konkret kvinder af dansk herkomst født i første halvdel af 1980), der antages at 
modtage ovetførsler ved en given alder, dels ved uændrede aldersgrænser for ef- 
terløn og folkepension i forhold til i dag (benævnt ”Nuværende aldersgrænser”), 
dels når efterløns- og pensionsalderen hæves som i Velfærdsaftalen ””Med Vel- 
færdsaftalen”), dels når efterlønsperioden forkortes fra 5 til 3 år (”Med tilbage- 


trækningsreform”). 





Figur 1 
Andel der modtager førtidspension ved en given 
alder (årgang 1980) 

Figur 2 
Andel der modtager sygedagpenge ved en given 
alder (årgang 1980) 

Figur 3 
Andel der er på fleksjob ved en given alder 
(årgang 1980) 

Figur 4 
Andel der modtager ledighedsydelse ved en 
given alder (årgang 1980) 

Anm.: Forskydningen af aldersprofilerne er vist for en kvinde af dansk oprindelse, som er født i første halvår 
1980. Den viste frekvens for sygedagpenge i figur 2 inkluderer modtagere både udenfor arbejdsstyrken og i 
beskæftigelse (ikke langvarigt syge). Figurerne er opgjort ekskl. virkningen af aftalen om en reform af før- 
tidspension og fleksjob fra juni 2012. 

Kilde: Egne beregninger. 


Med tilbagetrækningsreformen er den forventede efterlønsalder 68 år for årgang 
1980, mens den ville have været 66 år med Velfærdsaftalen. Den forventede fol- 
kepensionsalder for årgang 1980 er 71 år (svarende til den forventede folkepensi- 
onsalder i 2051), både med tilbagetrækningsreformen og Velfærdsaftalen”. 


15 Beregnet på baggrund af befolkningsprognosen for 2011. 

Fx for andelen af en årgang, der er på førtidspension, jf. figur 1, antages det, at den 
stigende tendens til at modtage førtidspension, efterhånden som man bliver ældre, 
videreføres for de aldersgrupper, der berøres af øget efterløns- og folkepensions- 
alder. Dette princip anvendes både ved beregningerne for tilbagetrækningsrefor- 
men og Velfærdsaftalen. Den tendens, der i dag er til faldende tilgang til førtids- 
pension umiddelbart før efterlønsalderen (dvs. for 58-59-årige i dag) og i løbet af 
efterlønsperioden (60-64 år i dag) antages at forskyde sig, således at førtidspensi- 
onsfrekvensen stiger frem mod folkepensionsalderen. 


3.3 Sammenhæng mellem øget arbejdsudbud og øget beskæftigelse 

Der er solidt empirisk og teoretisk belæg for, at øget arbejdsudbud medfører øget 
beskæftigelse på sigt, samt at lavere arbejdsudbud ledsages af lavere beskæftigelse. 
Det gælder både, når man betragter den historiske udvikling, og når man ser på 
tværs af lande, jf. biagsnotat 2. En strukturelt højere beskæftigelse styrker isoleret 
set de offentlige finanser og øger den samlede økonomiske velstand. 


Det er generelt vanskeligt at sige præcist, hvor hurtigt en stigning i arbejdsudbud- 
det omsættes i øget beskæftigelse, idet det vil afhænge af en række faktorer, her- 
under konjunkturudviklingen i ind- og udland frem i tid samt af penge- og finans- 
politikken mv. Erfaringerne med tidligere arbejdsmarkedsreformer i Danmark, 
herunder ungeindsatsen samt indførelsen og afskaffelsen af hhv. overgangsydelsen 
og særreglerne i dagpengesystemet for 50-59-årige ledige, peger på, at virkningerne 
kan komme ganske hurtigt, jf. bilagsnotat 2. 


En varig, strukturel forøgelse af beskæftigelsen vil indebære en umiddelbar struk- 
turel forbedring af de offentlige finanser, som styrker den finanspolitiske holdbar- 
hed. Dette vil gælde, også selvom den fulde virkning på den faktiske beskæftigelse 
først optræder på lidt længere sigt. 


I et konkret (hypotetisk) regneeksempel med ADAM-modellen, hvor arbejdsud- 
buddet øges med 10.000 personer, og finanspolitikken lempes, så den strukturelle 
saldo er uændret, er cirka to tredjedele af det øgede arbejdsudbud omsat til øget 
beskæftigelse efter 3 âr, jf. bilagsnotat 3. Og omtrent hele det øgede arbejdsudbud er 
omsat til øget beskæftigelse efter 6-7 år, afhængigt af de anvendte modelforudsæt- 
ninger. 

Bilagsnotat 1. Genopretning af økonomien frem mod 2018 


I den nuværende mellemfristede fremskrivning, jf. Danmark i Arbejde — udfordringer 
Jor dansk økonomi frem mod 2020, er der regnet med, at der sker en gradvis genop- 


retning af økonomien frem mod 2018. 


Det indebærer, at outputgabet, der blev negativt i 2009 i forbindelse med den in- 
ternationale finanskrise, gradvis vil blive lukket frem mod 2018, og at ledigheden 
når sit strukturelle niveau i samme år, efter at den har ligget over sit strukturelle 


niveau i en årrække, 77. figur b1.1 og b1.2. 





Figur b1.1 
Outputgab, 1980-2020 

Figur b1.2 
Faktisk og strukturel nettoledighed 

Kilde: Danmarks statistik og Konvergensprogram 2012. 


Forløbet indebærer samtidig, at forbrugs- og investeringskvoterne (som andel af 
BNP) gradvis vil nærme sig et normalt niveau, efter at investeringerne har ligget 
lavt og den private opsparing højt siden 2008, jf. figur b1.3 og b1.4. 





Figur b1.3 
Privat forbrug og opsparing 

Figur b1.4 
Investeringskvote 

Anm.: Opsparingskvote for samlet privat sektor. 
Kilde: Danmarks statistik og egne beregninger. 

At genopretningen forudsættes at være tilendebragt i 2018 indebærer en tilpas- 
ningsperiode på næsten 10 år, efter at lavkonjunkturen satte ind i 2008-09 som 
følge af finanskrisen. Det er i forhold til tidligere perioder efter en lavkonjunktur 
udtryk for en forholdsvis moderat og langstrakt genopretning. Den forudsatte 
fremgang i både BNP og beskæftigelse frem mod 2018 er således mere moderat 
end i årene efter de tre senest foregående tilbageslag i midt-1970erne, start-80erne 
samt lavkonjunkturen frem til 1993, jf. figur b1.5 og b1.6. 








Figur b1.5 Figur b1.6 
Fremgang i BNP i 2020-forløbet sammenlignet Beskæftigelsesfremgang i 2020-forløbet sammen- 
med fremgangen efter tidligere tilbageslag lignet med fremgangen efter tidligere tilbageslag 

Anm.: Datering af opsvingets begyndelsestidspunkt er for BNP valgt ud fra vendingen i outputgabet, og for be- 
skæftigelsen efter hvornår der igen er beskæftigelsesfremgang efter perioder med faldende beskæftigelse. 
Kilde: Egne beregninger. 


Den forholdsvis lange tilbasningsperiode i den nuværende situation skal blandt 
andet ses i lyset af, at opsving efter finansielle kriser typisk er relativt langtrukne, 
og at der i nogen tid endnu vil være behov for gældstilpasning i både husholdnin- 
ger og virksomheder. Samtidig vil den statsgældkrise, som tilbageslaget har givet 
anledning til i mange lande, yderligere bidrage til at reducere den internationale 
vækst ud over, hvad der følger af den private sektors konsolidering. 


Omvendt er de pengepolitiske renter i de toneangivende lande og de danske ren- 
ter mere bredt nu ekstraordinært lave, og reformer har gjort dansk økonomi mere 
tilbasningsdygtig end i 1970'erne og 1980'erne. Samtidig er der forudsat gradvis 
fremgang på vigtige eksportmarkeder baseret på OECD's mellemfristede frem- 
skrivninger. Vækstpotentialet er fortsat højt i blandt andet Asien og andre vækst- 
økonomier, hvilket understøtter danske eksportmuligheder. 


Genopretningen kan under de rette omstændigheder godt gå hurtigere end forud- 
sat, nemlig hvis tilliden til den økonomiske udvikling styrkes f.eks. som følge af en 
vellykket inddæmning af gælds- og tillidskrisen i de Eurolandene. I en sådan situa- 
tion vil der kunne ske en hurtigere stigning i husholdningernes og virksomheder- 
nes efterspørgsel til forbrug og investeringer som udtryk for anvendelse af de be- 
tydelige midler, der spares op under den nuværende lavkonjunktur. 

Omvendt kan genopretningen også tænkes at forløbe langsommere f.eks. i tilfælde 
af en langstrakt international gældskrise. Forudsætningen om gradvis genopretning 
frem mod 2018 er således afbalanceret og i øvrigt på linje med bl.a. DØR's og 
OECD's forudsætninger. 

Bilagsnotat 2. Sammenhæng mellem øget arbejdsudbud og 
beskæftigelse 


Dette afsnit beskriver sammenhængen mellem øget arbejdsudbud og beskæftigelse 
på sigt. Spørgsmålet om hastigheden af reformers gennemslag på beskæftigelsen 
tages op i biagsnotat 3. 


Empirisk sammenhæng — over tid og på tværs af lande 

Der er solidt empirisk og teoretisk belæg for, at øget arbejdsudbud (fx som følge 
af en arbejdsmarkedsreform) også medfører øget beskæftigelse på sigt. Det gælder 
både, når man betragter den historiske udvikling, og når man ser på tværs af lande. 


Det afspejler grundlæggende, at stigningen i arbejdsudbud og beskæftigelse også 
medfører større indkomster, og dermed også større efterspørgsel efter arbejds- 
kraft og større kapitalapparat. 


I perioden 1948-2008 er arbejdsstyrken i Danmark steget med ca. 800.000 perso- 
ner, og beskæftigelsen er steget tilsvarende, omend med betydelige udsving under- 
vejs — blandt andet i forlængelse af oliekriserne og afhængigt af, om strukturerne 
på arbejdsmarkedet har understøttet lav ledighed, jf. føgur b2.1. 


Der har været — og vil også fremadrettet være — perioder med konjunkturudsving, 
hvor udviklingen i arbejdsstyrke og beskæftigelse kan afvige fra hinanden. Men set 
over en længere tidshorisont vil højere arbejdsstyrke medføre en omtrent tilsva- 
rende stigning i beskæftigelsen. 


Sammenhængen mellem arbejdsudbud og beskæftigelse kan også illustreres ved at 
se på arbejdsstyrken og beskæftigelsen på tværs af lande. For perioden 1997-2007 
ligger den procentvise vækst i henholdsvis arbejdsstyrke og beskæftigelse for en 
række OECD-lande således eksempelvis ret tet omkring 45-graders-linjen, jf. figur 
b2.2. Dvs., at hvis arbejdsstyrken i et givet land i perioden er steget med fx 5 pct., 
så er beskæftigelsen også steget med ca. 5 pct. i perioden. Hvis punktet ligger på 
45 graders linjen er der således samme procentvise stigning i arbejdsudbud og be- 
skæftigelse inden for den viste 10-årsperiode. 


Det bemærkes, at der ikke er nogen tendens til afbøjning i beskæftigelsen. Dvs. 
selv i lande, hvor der har været en markant stigning i arbejdsudbuddet, er beskæf- 
tigelsen vokset i samme omfang inden for den viste 10-årsperiode. 


Det samme gælder, når man betragter andelen af personer i arbejdsstyrken og i 
beskæftigelse. Således ligger andelen af personer i arbejdsstyrken og i beskæftigelse 
(dvs. erhvervs- og beskæftigelsesfrekvensen) i en række OECD-lande i 2007 me- 
get tæt på en 45-graders-linje, jf. Jeur b2.3. Det vil sige, at hvis erhvervsdeltagelsen 
i et land er fx 5 pct.-point højere end i et andet land, vil beskæftigelsesfrekvensen 
omtrentligt være tilsvarende højere. 





Figur b2.1 
Arbejdsstyrke og beskæftigelse, 1948-2010 

Figur b2.2 
Ændring i arbejdsstyrke og beskæftigelse i 
1997-2007 i en række OECD-lande 


Ændring i beskæftigelsen, pct. 


30 - 30 
25 > + 25 
20 4 F 20 
15 + E15 
103 F 10 














r r r -5 
-5 0 5 10 15 20 25 30 
Ændring i arbejdsstyrken, pct. 





Kilde: Reformpakken 2020, Finansministeriet 2011. 


Kilde: OECD Labour Force Statistics 








Figur b2.3 
Beskæftigelses- og erhvervsfrekvens på tværs af 
OECD-lande 

Figur b2.4 

Ændring i beskæftigelses- og erhvervsfrekvenser 
fra 1997-2007 for 60-64-årige på tværs af 
OECD-lande 


Ændring i beskæftigelsesfrekvens 60-64 årige, pct.-point 

Anm.: Figuren viser erhvervs- og beskæftigelsesfre- 
kvenser for 15-64-årige i 2007. 
Kilde: Reformpakken 2020, Finansministeriet 2011. 


Kilde: Reformpakken 2020, Finansministeriet 2011. 


Sammenhængen gælder også, hvis man fx ser på udvalgte aldersgrupper. Således 
ligger ændringen i beskæftigelses- og erhvervsfrekvensen for 60-64-årige i 1997- 


2007 på tværs af OECD-lande tæt på en 45-graders linje, 77. figur b2.4. Det vil sige, 


at hvis erhvervsdeltagelsen for 60-64-årige i et land er steget fx 5 pct.-point mere 
end i et andet land, vil beskæftigelsesfrekvensen være steget omtrentligt tilsvaren- 


de mere. 


Det er primært lande, som har gennemført pensionsreformer og strammet betin- 
gelserne for førtidig tilbagetrækning, som har haft fremgang i erhvervs- og be- 


skæftigelsesfrekvensen for 60-64-årige, fx Sverige, Tyskland, Holland og, i mindre 


grad, Danmark. For Danmark er det primært virkninger af efterlønsreformen fra 

1998/99 samt stop for tilgangen til overgangsydelsen, der i den betragtede periode 
har bidraget til øget erhvervsdeltagelse i de ældre aldersgrupper, jf. senere. 


Erfaringer fra nogle danske arbejdsmarkedsreformer 

Erfaringer fra tidligere arbejdsmarkedsreformer viser ligeledes en tæt sammen- 
hæng mellem arbejdsudbud og beskæftigelse”. Erfaringerne peger endvidere på, at 
virkningerne kan komme telativt huttigt. Det gælder fx erfaringerne fra ungeind- 
satsen i 1990erne og afskaffelsen af særregler for 50-59-årige ledige. 


I forbindelse med dagpengereformen i 1993 fik efterlønsberettigede over 50 år 
mulighed for at forlænge dagpengeperioden frem til efterlønsalderen, hvis de op- 
brugte den almindelige dagpengeret. Den forlængede dagpengeret blev afskaffet 
for de 50-54-årige med arbejdsmarkedsreformen i 1998 og for de 55-59-årige med 
Velfærdsaftalen i 2006. Afskaffelsen medførte i begge tilfælde en hurtig nedbrin- 
gelse af merledigheden for disse aldersgrupper i forhold til de 40-49-årige, jf. figur 
b2.5 og b2.6. 


Den fulde reduktion af merledigheden blev opnået i løbet af 4-5 år ved afkortnin- 
gen af dagpengeperioden for de 50-54-årige i takt med, at alle årgange i alders- 
gruppen gradvist blev omfattet af regelændringen. Merledigheden for aldersgrup- 
pen forsvandt altså relativt hurtigt på trods af, at ledigheden generelt var stigende 
under konjunktursvækkelsen fra 2001 til 2004, og at ledigheden var højere end i 
dag. Reduktionen af merledigheden for 55-59-årige blev opnået i løbet af 2-3 år i 
2006-2008, hvor konjunkturerne på arbejdsmarkedet var særligt gode. 












































Figur b2.5 Figur b2.6 
Dagpengeledighed efter alder Aldersgruppens merledighed i forhold til 
40-49-årige 

Anm.: Bruttoledigheden omfatter passive og aktiverede dagpengemodtagere. Den forlængede dagpengeret for 50- 
59-årige blev indført i 1994 i forbindelse med forkortelsen af den almindelige dagpengeperiode. Samtidig 
blev overgangsydelsen udvidet til at omfatte 50-54-årige langtidsledige. Lukningen for tilgang til over- 


gangsydelsen i 1996 indebar bl.a., at flere 50-59-årige blev omfattet af de særlige dagpengeregler, hvilket af- 
spejles i en stigende merledighed for 50-54-årige frem til midt-2000 og for 55-59-årige frem til midt-2001. 
Kilde: CRAM, RAM, bestandsstatistikken, AMFORA og egne beregninger. 





16 T dette afsnit omtales en reduktion i den strukturelle ledighed, der ved uændret arbejdsstyrke øger den strukturelle be- 
skæftigelse, som en stigning i ”arbejdsudbuddet”. 

Faldet i merledigheden kan også illustreres for de enkelte årgange, der blev omfat- 
tet af de nye regler, jf. figur b2.7. For de årgange, som havde mulighed for at for- 
længe dagpengeretten, er der en tydelig tendens til, at ledigheden for årgangen steg 
markant op mod 60-års alderen (årgangene markeret i ovalen i figur b2.7). Denne 
tendens ophører for de senere årgange, i takt med at reglerne for forlængelse af 
dagpengeretten udfases. Årgangene, som var født før 1949, havde ret til forlæn- 
gelse af dagpengeperioden med op til 10 år, og har haft markant højere ledighed 
end fx årgang 1955, som ikke har haft forlænget dagpengeperiode. 





Figur b2.7 Figur b2.8 
Dagpengeledighed efter fødselsår Overgangsydelsens betydning for udviklingen i 
beskæftigelsen for de 50-59-årige 

Anm.: Bruttoledigheden omfatter passive og aktive Kilde: Danmarks Statistik. 


dagpengemodtagere. 
Kilde: CRAM, RAM, bestandsstatistikken, AMFO- 
RA og egne beregninger. 


Efter reduktionen af dagpengeperioden for de 50-54-årige og de 55-59-årige er 
merledigheden næsten væk. De 50-54-årige har således i 2010 samme ledigheds- 
procent som de 40-49-årige, og de 55-59-årige har samme ledighedsprocent som 
de 30-39-årige. 


Faldet i ledigheden skyldes ikke, at flere 50-59-årige har trukket sig ud af arbejds- 
styrken, idet faldet er sket samtidig med, at erhvervsfrekvensen for de 50-59-årige 
er steget i forhold til yngre grupper. 


Det er oplagt ikke konjunkturforhold, der medførte en nedbringelse af merledig- 
heden for disse grupper ; forhold til andre. Merledigheden er da heller ikke taget til 
igen siden 2008, hvor konjunkturerne er blevet svækket, og hvor den samlede le- 
dighed er steget. 


Et andet eksempel er overgangsydelsen, som blev indført i 1992 for 55-59-årige 
langtidsledige a-kassemedlemmer og i 1994 blev udvidet til også at omfatte 50-54- 
årige. Ordningen indebar, at andelen af 50-59-årige i beskæftigelse faldt fra 1992 til 
1996, selvom beskæftigelsesfrekvensen for de 20-49-årige generelt var uændret el- 
ler svagt stigende, jf. figur b2.8. Efter at tilgangen til ordningen blev lukket i 1996, 


skete det omvendte: nemlig at beskæftigelsen for de 50-59-årige voksede kraftigere 
end for andre aldersgrupper. Overgangsydelsen havde således primært som kon- 
sekvens at reducere beskæftigelsen. 


Virkning på de offentlige finanser af højere strukturel beskæftigelse 

De offentlige finanser styrkes isoleret set, når beskæftigelsen øges. Det skyldes 
dels, at det offentlige får flere indtægter fra skat og afgifter, dels at det offentlige 
kan spare udgifter til overførselsindkomst, jf. boks b2.1. 





Boks b2.1 
Virkning på offentlige finanser ved overgang fra overførsel til beskæftigelse — illustrativt eksempel 


Som tommelfingerregel vil det forbedre de offentlige finanser strukturelt med omkring 300.000 kr. årligt, hver gang 
en overførselsmodtager opnår almindelig beskæftigelse (i den private sektor til en gennemsnitlig løn), jf. tabel a. 
Det skyldes, at det offentlige både sparer udgifter til overførselsindkomst og samtidig får flere indtægter fra skat og 
afgifter. 


For den enkelte — der fx overgår fra ledighed til beskæftigelse — vil den samlede disponible indkomst øges. Illustra- 
tivt øges de private forbrugsmuligheder med omkring 100.000 kr., idet arbejdsindkomsten efter skat er højere end 
den tidligere overførselsindkomst, jf. tabel a. 


I dette eksempel forbedres de offentlige finanser med 300.000 kr. Det er sammensat af sparede indkomstoverførs- 
ler på 100.000 kr. (efter skat) samt øgede skatte- og afgiftsindtægter fra arbejdsindkomst på 200.000 kr. 





Tabel a 
Illustration: Overgang fra ledighed til beskæftigelse. Virkning for den enkelte og for det offentlige 



































For den enkelte For det offentlige 

Kr. Kr. 

Indkomstoverførselsudgifter (brutto før skat) -200.000 200.000 

- heraf skat og afgifter 100.000 -100.000 

A. Indkomstoverførsler (netto for skat) -100.000 100.000 
Arbejdsindkomstindkomst ved beskæftigelse (brutto før skat) 400.000 

Øgede skatte- og afgiftsindtægter af arbejdsindkomst -200.000 200.000 

B. Efter skat 200.000 200.000 

C. Virkning i alt (A+B) 100.000 300.000 








Anm.: Forenklet regneeksempel med runde tal. 





Hvis der er tale om en varig, strukturel forøgelse af beskæftigelsen — fx gennem en 
lavere strukturledighed — vil der også være tale om en varig, strukturel forbedring 
af de offentlige finanser, som styrker den finanspolitiske holdbarhed. Dette vil 
gælde, også selvom reformens fulde virkning på den faktiske beskæftigelse først 
optræder på lidt længere sigt. 


Med budgetloven, 2020-planen og EU-henstillingen vedrørende 2013 er finanspo- 
litikken tilrettelagt med udgangspunkt i givne mål for udviklingen i den strukturel- 

le saldo for den offentlige sektor. Derfor vil reformer, som forbedrer de offentlige 
finanser strukturelt, give mulighed for at øge den offentlige efterspørgsel (eller 
nedsætte skatterne) i takt med reformens virkning på den strukturelle saldo. Det 
gælder også, selvom reformerne først har fuld virkning på den faktiske offentlige 
saldo på lidt længere sigt. 


Det betyder, at anvendelsen af reformgevinster på den strukturelle saldo, i takt 
med at de vurderes at indtræde, kan understøtte, at det øgede arbejdsudbud rela- 
tivt hurtigt finder beskæftigelse, jf. biagsnotat 3. 


Det bemærkes, at aftalen om finanslov for 2013 og 2020-planen opfylder de cen- 
trale finanspolitiske mål for den strukturelle saldo. Det er i modsætning til en lang 
række andre lande, hvor både reformer og traditionelle finanspolitiske stramninger 
vil være nødvendige for at sikre holdbare offentlige finanser. 

Bilagsnotat 3. Hvor hurtigt tilpasses beskæftigelsen til ændret 
arbejdsudbud — konkrete beregningseksempler på ADAM 


Overordnede betragtninger 

Tilpasningshastigheden til øget arbejdsudbud afhænger overordnet set af de insti- 
tutionelle forhold på arbejdsmarkedet (lovgivning, aftalesystemer mv.) og i øko- 
nomien generelt. Hvis de institutionelle forhold fx indebærer forholdsvis let ad- 
gang til både ansættelse og afskedigelse og en tilstrækkelig smidig løn- og prisdan- 
nelse, vil øget arbejdsudbud alt andet lige hurtigere føre til en stigning i beskæfti- 
gelsen. 


Et udtryk for arbejdsmarkedets fleksibilitet og muligheden for at finde job fås ved 
at betragte ”jobomsætningen”, som angiver antallet af jobåbninger, der besættes 
inden for en given periode. Jobomsætningen er høj i Danmark, også efter den in- 
ternationale finanskrise satte ind. 


I 2011 har ca. 550.000 personer skiftet fra et job til et andet eller fra ledighed til 
job”. Det svarer omtrent til hver 5. af alle beskæftigede. Antallet af ledige, der 
overgår fra dagpenge til beskæftigelse mv., ligger aktuelt på ca. 15.000-20.000 pr. 


o 18 
måned ”. 


Den høje jobomsætning selv under svage konjunkturer er en af de mekanismer, 
hvorigennem den danske ”flexicurity-model” forebygger høj langtidsledighed 
sammenlignet med andre lande. Antallet af jobåbninger understøtter således job- 
mulighederne for ledige, og aktiv jobsøgning tilskyndes af de reformer af arbejds- 
markedspolitikken, der er gennemført siden starten af 1990erne. 


Beskæftigelsens tilbasning til øget arbejdsudbud afhænger bl.a. af, hvordan refor- 
mer, som øger arbejdsudbuddet, påvirker den samlede efterspørgsel i økonomien. 


Den private efterspørgsel påvirkes af øget arbejdsudbud gennem en række kana- 
ler. Blandt andet øges de private indkomster og forbrugsmuligheder, i det omfang 
flere kommer i beskæftigelse, hvilket øger privatforbrug og investeringer. Virk- 
somheder, der hurtigere får besat stillinger eller får bedre adgang til kvalificeret 
arbejdskraft, vil kunne opnå styrket konkurrencekraft — herunder via bedre løn- 
konkurrenceevne, hvis det øgede arbejdsudbud overgangsvist indebærer mere af- 
dæmpede lønstigninger. Bedre konkurrenceevne øger muligheder for afsætning og 
kan føre til øgede investeringer i kapitalapparat. 


Styrken af mekanismerne for den private efterspørgsel og hastigheden, hvormed 
de virker, afhænger bl.a. af, hvordan de konkrete reformer påvirker husholdnin- 
gers og virksomheders forventninger til fremtidige forbrugs- og investeringsmu- 
ligheder, herunder beskæftigelse, indkomster og skatter mv. 


17 Omregnet svarer dette til ca. 45.000 personer pr. måned. Ifølge Eurostat har i alt ca. 175.000 personer skiftet job i perio- 
den april til juni 2012, svarende til i gennemsnit knap 60.000 personer pr. måned. Nogle skifter job flere gange på et år. 
18 Egne beregninger på DREAM-forløbsdatabasen baseret på data frem til og med maj 2012. 

Tilpasningshastigheden kan også afhænge af, om konjunktursituationen understøt- 
ter en tilpasning opad i beskæftigelsen. Under højkonjunkturer med pres på ar- 
bejdsmarkedet kan tilbasningen ske meget hurtigt. I mindre gunstige konjunkturer 
vil sandsynligheden for en kortsigtet forøgelse af den private efterspørgsel typisk 
være mindre end i gode konjunkturer. 


For de offentlige finanser indebærer øget arbejdsudbud som nævnt en forbedring 
af den strukturelle offentlige saldo og den finanspolitiske holdbarhed, uanset om 
det øgede arbejdsudbud finder beskæftigelse med det samme eller over nogle år. 
Dette øgede finanspolitiske råderum kan (ved uændret struktursaldo og holdbar- 
hed) benyttes til umiddelbart at understøtte efterspørgslen i økonomien gennem 
øgede offentlige udgifter eller lavere skat. 


Reformer, der øger arbejdsudbuddet, vil således kunne fremme vækst og beskæf- 
tigelse allerede på kort sigt (ved uændret struktursaldo og holdbarhed). Det gælder 
også i mindre gode tider, dvs. selv hvis ledigheden i udgangspunktet ligger over sit 
strukturelle niveau. 


Tilpasningsegenskaber og beregninger i ADAM-modellen 

Danmarks Statistiks ADAM-model rummer ikke en integreret beskrivelse af den 
private og offentlige sektors budgetrestriktioner, og blandt andet derfor skal man 
være varsom, når man ønsker at benytte modellen til at analysere og vurdere den 
mellem- og langsigtede makroøkonomiske udvikling, jf. afsnit 2. 


Ved en række konkrete beregningseksempler nedenfor, der skal beskrive, hvordan 
modellens løndannelse og beskæftigelse reagerer over for fx strukturelle forskyd- 
ninger i arbejdsudbuddet, forudsættes derfor, at forskydningen ledsages af finans- 
politiske tilpasninger, der neutraliserer den afledte råderumsvirkning. Sigtet er at 
danne meningsfuldt sammenlignelige makroøkonomiske forløb, der afspejler de 
mål, finanspolitikken konkret styres efter. 


Beregningseksemplerne i ADAM-modellen peger som illustration på, at ca. to 
tredjedele af beskæftigelsesvirkningen ved øget arbejdsudbud eller reduceret struk- 
turledighed er realiseret inden for 3 år. Mellem tre fjerdedele og op til den fulde 
virkning er beskæftiget efter 5-7 år, jf. nærmere omtale nedenfor. 


I praksis indfases reformer typisk gradvist og udgør derfor et på forhånd kendt 
rammevilkår. I det omfang, reformerne bidrager til at skabe øget tillid til den øko- 
nomiske politik og styrker virksomheder og husholdningers forventninger til 
fremtidige indkomster, kan beskæftigelsesvirkningerne realiseres hurtigere. Job- 
virkningen kan også indtræde hurtigere, når løndannelsen på arbejdsmarkedet på 
forhånd tager højde for de kendte rammevilkår, blandt andet via overenskomster- 
ne. 


ADAM-modellen har i sin nuværende form en relativt langsom tilpasning til lige- 
vægt på arbejdsmarkedet sammenlignet med andre inden- og udenlandske ma- 
kromodeller og i forhold til små makromodeller (også når der i ADAM sikres 
uændret overholdelse af den offentlige sektors budgetrestriktion)”, 


Givet den usikkerhed, der er om tilpasningshastigheden generelt, og fordi tilpas- 
ningen er langsommere i den nuværende ADAM-version end i andre modeller, 
gennemføres beregningseksemplet i to versioner. Dels en beregning på ”standard- 
ADAN” fra Danmarks Statistik. Dels en beregning, hvor den langsigtede prisela- 
sticitet for eksport af industrivarer er justeret fra -2 til -5 ADAM med forhøjet 
elasticitet”). Den langsigtede priselasticitet på -5 svarer til langsigtsantagelsen i 
DREAM-modellen”. 


Som det fremgår nedenfor er forskellene mellem de to beregninger dog forholds- 
vist begrænsede — formålet er som nævnt primært at illustrere den usikkerhed, der 
er forbundet med den langsommere tilpasningshastighed i den nuværende stan- 
dard-ADAM sammenlignet med andre modeller. 


Regneeksempel: reform der sænker strukturledigheden 

Der tages udgangspunkt i et hypotetisk regneeksempel, hvor en reform reducerer 
strukturledigheden med 10.000 personer. Det forbedrer isoleret set struktursaldo- 
en med cirka 3 mia. kr. vurderet ved gængse metoder. Finanspolitikken lempes 
sideløbende, så den strukturelle saldo og holdbarheden er uændret. 


Det antages i den stiliserede beregning, at reduktionen af strukturledigheden sker 
ved ændringer i arbejdsmarkedspolitikken, som ikke har direkte, umiddelbare ud- 
giftsvirkninger — forbedringen af den strukturelle saldo afspejler således alene et 
strukturelt fald i anza! modtagere af ledighedsrelaterede ydelser, og ikke en reduktion 
i overførselssatser ”. 


Som nævnt betyder faldet i den strukturelle ledighed, at den strukturelle offentlige 
saldo forbedres. Da finanspolitikken fastlægges med udgangspunkt i mål for den 
strukturelle saldo, betyder forbedringen, at den øvrige finanspolitik kan lempes 
(også selvom den faktiske ledighed ikke er påvirket i udgangspunktet). Den fi- 





19 Tilpasningen til langsigtsligevægt er fx generelt hurtigere i den SMEC-model, der anvendes i De Økonomiske Råd og i 
MONA-modellen, som anvendes i Nationalbanken. I DREAM-modellen er tilpasningen nærmest øjeblikkelig, fordi det 
netop er en ligevægtsmodel, der er rettet mod det mellemlange til lange sigt. Med små makromodeller menes fx såkaldte 
VAR- (Vector AutoRegression-) og DSGE- (Dynamic Stochastic General Equilibrium-) modeller, som i udgangspunktet 
fokuserer på hele økonomiens funktionsmåde ”oppefra” frem for at lade denne følge ”nedefra” af en lang række enkeltlig- 
ningsestimationer, som i de mest anvendte danske makromodeller, herunder ADAM. 

2 De kort- og langsigtede priselasticiteter for importen og de øvrige eksportgrupper er skaleret tilsvarende, dvs. med en 
faktor 2⁄2. ADAM med forhøjet elasticitet er tidligere anvendt ved mellemfristede beregninger i to tilfælde, herunder i Svar 
på Finansudvalgsspørgsmål nr. 36, 2011, jf. beskrivelsen heri. Forøgelsen af elasticiteterne skal primært ses som et håndtag til at 
bringe tilpasningshastigheden i den nuværende ADAM-model mere på linje med andre modeller. 

21 Den lavere strukturledighed opnås således fx ved skærpede rådighedskrav eller andre tiltag, der påvirker tilskyndelsen til 
aktiv jobsøgning uden at påvirke fx dagpengenes kompensationsgrad Alternativt, hvis en del af faldet i strukturledigheden 
opnås ved ændringer i fx dagpengenes kompensationsgrad, antager beregningen implicit, at den direkte besparelse herved 
er anvendt til fx øget folkepension eller andre ikke-ledighedsrelaterede overførsler. Hvis en del af reduktionen opnås fx via 
fremrykket aktivering eller kontaktforløb, antages udgifterne forbundet hermed opvejet af andre udgiftsreduktioner (eller 
som en anvendelse af det øgede finanspolitiske råderum). Konkret er strukturledigheden i ADAM-beregningen gennemført 
ved at reducere variablen for den strukturelle arbejdsløshedsrate ”BULW” med knap 0,4 pct.-point — svarende til 10.000 
personer. 

nanspolitiske lempelse forudsættes i udgangspunktet at ske ved, at det offentlige 
forbrug øges. 


Det svarer til principperne i budgetloven og 2020-planen. Principperne tilsiger, at 
der kan planlægges den vækst i det offentlige forbrug, der er fundet konkret finan- 
siering til via strukturreformer. Stigningen i det offentlige forbrug på 3 mia. kr. er i 
beregningen fordelt med to tredjedele til offentlig lønsum og en tredjedel til of- 


fentligt køb af varer og tjenester, svarende til en uændret lønandel i det offentlige 
forbrug”, 


Den strukturelle saldo er samlet set uændret, idet den forbedring, der følger af 
øget strukturel beskæftigelse, er forudsat disponeret til øget offentligt forbrug, jf. 
figur b3.1. Anvendelsen af det finanspolitiske råderum indebærer i perioden, inden 
den øgede beskæftigelse er fuldt realiseret, at den primære saldo kortvarigt svæk- 
kes en anelse, for derefter at vende tilbage til ca. nul. Den uændrede strukturelle 
saldo afspejler, at de øgede udgifter til offentligt forbrug finansieres af lavere ud- 
gifter til overførsler og højere skatteindtægter strukturelt, jf. figur 63.2. 





Figur b3.1 Figur b3.2 
Primær saldo (mia. 2012-kr.) og strukturel saldo Bidrag til ændring af strukturel saldo fra offentligt 
forbrug, overførselsudgifter og skatteindtægter 

Kilde: Egne beregninger. Kilde: Egne beregninger. 
Resultater 


Med beregningseksemplet omsættes cirka to tredjedele af det øgede arbejdsudbud 
til øget beskæftigelse i løbet af 3 år, 77. Jeur b3.3 og tabel b3.1. Det gælder både be- 
regningen i standard-ADAM og i den version, hvor de langsigtede udenrigshan- 
delselas-ticiter er øget. Ledigheden er reduceret med ca. 6.300-7.000 personer efter 
3 år, jf. figur b3.4. Efter 6 år er ledigheden reduceret med ca. 8.000-10.000 perso- 
ner, og beskæftigelsen er øget omtrent tilsvarende, jf. tabel b3.1 og figur 63.34. 





22 Det bemærkes, at der her er tale om en stiliseret beregning, der skal illustrere den beregnede tilpasningshastighed ved et 
stød. Ved konkrete reformer vil der typisk være tale om en gradvis indfasning af strukturvirkningerne på arbejdsudbuddet. 
233 I ADAM-beregningen optræder en lille yderligere forøgelse af beskæftigelsen og arbejdsstyrken på knap 500 personer, af- 
ledt af færre modtagere af feriedagpenge. 

Figur b3.3 
Virkning på beskæftigelse 

Figur b3.4 
Virkning på ledighed 

Anm.: I ADAM med øget elasticitet er eksportens og importens priselasticitet forøget, så den udgør -5, jf. tabel 1. 


Kilde: Egne beregninger. 


Af den samlede stigning i beskæftigelsen kan cirka 4.600 personer henføres til øget 
offentlig beskæftigelse afledt af det øgede offentlige forbrug. Stigningen i den of- 
fentlige beskæftigelse indtræffer umiddelbart, mens den øgede private beskæftigel- 


se indtræder mere gradvist. 

Tabel b3.1 
Virkninger af lavere strukturledighed 





























ADAM 

Ledighed, 1.000 pers -5,2 -5,5 -6,0 -6,5 -7,0 -7,5 -7,9 -8,3 -8,6 -8,9 
Beskæftigelse, 1.000 pers 52 67 62 68 73 78 83 87 90 93 
Heraf 

- offentlig beskæftigelse 46 46 46 46 46 46 46 46 46 46 
- privat beskæftigelse 0,6 11 16 22 27 32 37 41 44 47 
Realt BNP, pct. 01 02 02 02 02 02 02 02 02 02 
Realløn, pct.-point 0,0 0,0 -0,1 -0,2 -0,2 -0,2 -0,3 -0,3 -0,3 -0,3 








ADAM med øget elasticitet 

















Ledighed, 1.000 pers -5,1 -5,5 -6,3 -7,2 -8,2 -9,0 -9,7 -10,2 -10,5 -10,6 
Beskæftigelse, 1.000 pers BES 6S 7S 835 m OA OM 0 0 A Oa 
Heraf 

- offentlig beskæftigelse 46 46 46 46 46 46 46 46 46 46 
- privat beskæftigelse 06 11 19 29 39 48 55 60 64 65 
Realt BNP, pct. Mo 0 oA Mk OS O oS we oo oa 
Realløn, pct.-point 0,0 0,0 -0,1 -0,1 -0,2 -0,2 -0,2 -0,2 -0,2 -0,1 








Anm.: I ADAM med øget elasticitet er priselasticiteterne for eksporten og importen justeret. Konkret er priselasti- 
citeten for importen og eksporten sat til -5, hvilket svarer til niveauet i DREAM. Dette fører til en hurtige- 
re tilpasning af efterspørgslen, når priserne ændres, og mindre forskydninger i de relative udenrigshandels- 
priser i forhold til konkurrerende udenlandske produkter. 

Kilde: Egne beregninger. 


Hvis forbrugere og virksomheder hurtigere indretter sig efter, at det øgede ar- 
bejdsudbud medfører øgede fremtidige indkomster og produktionsmuligheder, vil 
tilpasningen til ligevægt som nævnt kunne ske hurtigere end i ADAM- 
beregningen. 


Alternative reformeksempler og anvendelse af råderum 

Det er en politisk prioritering, om et øget råderum fra en strukturreform anvendes 
til øget offentlig service eller fx lavere skat. Ændres regneeksemplet, så den fi- 
nanspolitiske lempelse fx er sammensat ligeligt på lavere skat og øget offentligt 
forbrug, indtræder beskæftigelsesvirkningen lidt langsommere de første år (idet en 
del af skattenedsættelsen i beregningen anvendes til opsparing eller importvarer). 


Beskæftigelsen er øget med cirka 7.500-10.000 personer efter 6 år, jf. appendiks A. 
Langsigtsvirkningen på beskæftigelse og BNP kan være større, hvis den konkrete 
skattenedsættelse bidrager til øget arbejdsudbud (hvilket ikke er medtaget i de vi- 
ste beregninger). 


I et lignende eksperiment, hvor arbejdsstyrken forøges med 10.000 personer som 
følge af en reduktion af antallet af overførselsmodtagere (fx førtidspensionister) er 

virkningen på beskæftigelsen den samme som ved reduceret strukturledighed, 77. 
appendiks BY. 


Virkning på løndannelsen 

Beskæftigelsesvirkningen i regneeksemplet indtræder dels i kraft af anvendelsen af 
det øgede finanspolitiske råderum, dels via en forbedret konkurrenceevne, som 
øger nettoeksporten og medfører større investeringer. Den forbedrede konkur- 
renceevne afspejler, at når beskæftigelsen ikke stiger øjeblikkeligt til det højere 
strukturelle niveau, kan der på kortere sigt forekomme en afdæmpning af lønstig- 
ningstakten. 


I regneeksemplet medfører strukturreformen, at reallønsfremgangen over 5-10 år 
samlet set er 0,1-0,3 pct. mindre end uden reformen, ff. tabel b3.1 — fx svarende til 
en reallønsfremgang over 10 år på 14,7-14,9 pct. mod 15 pct. i fravær af reformen 
(ved en underliggende årlig fremgang i reallønnen på 1,5 pct. om året, jf. den lang- 
sigtede produktivitetsvækstforudsætning i 2020-fremskrivningerne, fx Konvergens- 
program 2012). 


For en person med en årsindkomst på fx 400.000 kr. (2012-niveau) svarer den la- 
vere reallønsfremgang til cirka 400-1.200 kr. om året før skat og cirka 250-700 kr. 
om året efter skat. I tilfældet, hvor halvdelen af det finanspolitiske råderum an- 
vendes til lavere skat, svarer skattenedsættelsen i gennemsnit til godt 500 kr. pr. 
beskæftiget. For de ekstra personer, der er i beskæftigelse, øges den disponible 
indkomst med forskellen mellem lønindkomst og overførselsindkomst efter skat 
(fx i størrelsesordenen 100.000 kr. pr. år). 


De samlede indkomster i samfundet (BNP) øges med 5-6 mia. kr. i beregningen. 
Det svarer til cirka 1.000 kr. pr. indbygger pr. år. 


Det centrale for reallønnen og velstanden på sigt er produktiviteten i dansk øko- 
nomi, som blandt andet afhænger af virksomhedernes investeringer, medarbejder- 
nes kvalifikationer og uddannelse, velfungerende arbejds- og produktmarkeder 
samt god infrastruktur og en række andre forhold. 


Hvis Danmark som en lille åben økonomi på langt sigt er ”pristager” på verdens- 
markedet — dvs. hvis danske priser for produkter af en given art og kvalitet ikke på 
langt sigt kan afvige fra udenlandske priser for tilsvarende produkter — så har øget 
arbejdsudbud ikke nogen betydning for løndannelsen på sigt, jf. svar på Finansudval- 
gets spørgsmål 5, Alm. del, 2012. 





24 Der er ligeledes i dette eksperiment alene tale om et stiliseret regneeksempel. Ved konkrete reformer vil strukturvirknin- 
gerne typisk opnås over en længere årrække i takt med at regelændringerne indfases. 

Appendiks A: Øget offentligt forbrug og skattenedsættelse 

Nedenfor vises resultaterne af ADAM-beregningerne, når det finanspolitiske råde- 
rum afledt af lavere strukturledighed anvendes ligeligt på lavere skat og øget of- 
fentligt forbrug. 






































Figur a Figur b 
Virkning på beskæftigelse Virkning på ledighed 
1.000 personer 1.000 personer 1.000 personer 1.000 personer 

Anm.: I ADAM med øget elasticitet er eksportens og importens priselasticitet forøget, så den udgør -5. 
Kilde: Egne beregninger. 





Tabel a 
Virkninger af lavere strukturledighed — når råderum anvendes til dels offentligt forbrug, dels lavere skat 





1.år 2.år 3.år 4.år 5.år 6.år 7.år 8.år 9.år 10. år 


























ADAM 

Ledighed, 1.000 pers -3,0 -3,7 -4,6 -5,5 -6,4 -7,2 -7,8 -8,4 -8,8 -9,1 
Beskæftigelse, 1.000 pers 30 38 48 58 67 75 82 838 92796 
Heraf 

- offentlig beskæftigelse 230m2 2923 m2222 Ia 
- privat beskæftigelse Or 19 253 33 4452 59 65 6973 
Realt BNP, pct. oTo To T02 T 0203 03 T03 03 03 
Realløn, pct.-point (før skat) 0,0 -0,1 -0,2 -0,2 -0,3 -0,3 -0,4 -0,4 -0,4 -0,4 








ADAM med øget elasticitet 























Ledighed, 1.000 pers -3,0 -3,9 -5,3 -6,8 -8,2 -9,4 -10,2 -10,8 -11,1 -11,1 
Beskæftigelse, 1.000 pers S 0 S A S E O E W 
Heraf 

- offentlig beskæftigelse 230m2 32323 m2322 3232323 
- privat beskæftigelse 07 17 32 48 63 75 84 90 93 94 
Realt BNP, pct. 0,1 01 02 03 03 04 04 04 04 0,4 
Realløn, pct.-point (før skat) 0,0 -0,1 -0,2 -0,2 -0,3 -0,3 -0,3 -0,2 -0,2 -0,2 








Anm.: Se anmærkninger til tabel b3.1 i hovedteksten. 
Kilde: Egne beregninger. 

Appendiks B: Forøgelse af arbejdsstyrken med 10.000 personer 

Nedenfor vises resultater af ADAM-beregninger, når arbejdsstyrken forøges med 
10.000 personer, og antallet af overførselsmodtagere (førtidspensionister) reduce- 
res tilsvarende. Det finanspolitiske råderum afledt af øget strukturel beskæftigelse 
antages i beregningerne anvendt til offentligt forbrug. 



































Figur c Figur d 

Virkning på beskæftigelse Virkning på ledighed 

Anm.: I ADAM med øget elasticitet er eksportens og importens priselasticitet forøget, så den udgør -5. 
Kilde: Egne beregninger. 





Tabel b 
Virkninger af øget arbejdsstyrke 





1.år 2.år 3.år 4.år 5.år 6.år 7.år 8.år 9.år 10. år 


























ADAM 

Ledighed, 1.000 pers ASS E TA a T d a de O 
Beskæftigelse, 1.000 pers 53 59 65 69 74 78 81 84 87 89 
Heraf 

- offentlig beskæftigelse 46 46 46 46 46 46 46 46 46 46 
- privat beskæftigelse O 3 T2322 A T3 
Realt BNP, pct. oT OD T02 02 0202 0202 n0202 
Realløn, pct.-point 0,0 -0,1 -0,1 -0,2 -0,2 -0,2 -0,3 -0,3 -0,3 -0,3 








ADAM med øget elasticitet 























Ledighed, 1.000 pers 46 35 26 18 11 05 0,1 -0,2 -0,3 -0,4 
Beskæftigelse, 1.000 pers 54 63 72 80 88 94 99 10,2 10,3 10,4 
Heraf 

- offentlig beskæftigelse 46 46 46 46 46 46 46 46 46 46 
- privat beskæftigelse 0,8 17 26 35 42 48 53 56 58 5,8 
Realt BNP, pct. 0202 02N OS ER OS a0 
Realløn, pct.-point 0,0 -0,1 -0,1 -0,2 -0,2 -0,2 -0,2 -0,2 -0,1 -0,1 








Anm.: Se anmærkninger til tabel b3.1 i hovedteksten. 
Kilde: Egne beregninger. 

